Alari Rammo: vaba mandaadiga jõuluvanad ehk ports miljoneid lollidemaale | Korruptsioonivaba Eesti\nVäike meenutus, mis see katuseraha on. Riigieelarve panevad muidu kokku ministeeriumide tublid ametnikud, aluseks seadused ja strateegiad. Vaikival kokkuleppel reserveerib rahandusministeerium aga veel portsu miljoneid lollidemaale kaevamiseks. Ei kasva sellestki kunagi rahapuud, vaid riigikogu liikmed saavad neid kuldmünte jagada täiesti isiklike huvide järgi.\nVahetult enne majandusvajutist jagati katuseraha üle 10 miljoni euro, tänavuses eelarves on selleks 5,5. Jõuluvana ei saa mängida siiski igaüks, vaid see sõltub parteide diilidest. 2010. aastal sai näiteks kuue liikmega roheliste fraktsioon üksi miljon eurot, et nad vastutasuks valitsuse eelnõusid toetaksid.\nTänavuse eelarve menetlusel jäid toona opositsioonis olnud sotsid täiesti kuivale, Keskerakond saanud aga luhvtitamiseks pool miljonit. Kelle vahel, kuhu ja kui palju tulevaks aastaks jagatakse, näeme ehk uue nädala alguses.\nViimatisest katuserahast läks pool küll vaid kolmele asutusele – olümpiakomiteele, TTÜ-le ning ERR-ile –, kokku aga kiideti täiendusi heaks üle 230. Piltlikult sai iga vald midagi: kellele tänav, pink või puu, kellele köögiremont lasteaias või väike sõltuvust süvendav doos mõnele vabaühendusele.\nEraldistest pooled olid vaid 3000-6000-eurosed, aga vinduvatel kohtadel on needki kindlasti märgilise mõjuga. Kohalik deputaat tunnetab seda hästi ja teavitab oma töövõidust ka valijaid – ära tõin! Puudu on veel vaid mõne mänguväljaku või uue pliidi nimetamine õnnistegija järgi, nagu väljamaal filantroopidega kombeks. Aga mine tea, rahvasuus äkki on olemaski.\nNeed paarsada rida eelarves ei ole siiski imed ega jõulukingid, vaid punase kostüümi sees vehkleb ikka üks vuntsidega mees. Selle nähtuse nimi on tegelikult korruptsioon. Häälte ostmine. Paar viimatist rahapatakat läks lausa mõne IRLi saadiku endaga seotud organisatsioonidele.\nOma töö tõttu vabaühenduste liidus olen viimasel kuul erakondadega kohtudes rääkinud katuseraha lõpetamisest. Puudutab see ju paljusid vabaühendusi, kes tahaks ausat ja läbipaistvat süsteemi. Leidub üksikuid riigikogu liikmeid, kes on täiesti nõus, aga ametlikult lükatakse see vabaühenduste manifesti ettepanek resoluutselt tagasi. Õigupoolest nuuksatusega, et katuseraha on ju parlamendile ainus võimalus oma valijaga sidet pidada, midagi neile vastu pakkuda.\nKüsimus ongi religioossem: kas riigikogu liige esindab parlamendis oma valimisringkonda või mitte. Kaldun nende poole, kelle arust peab parlament kogu Eesti huvide eest seisma. Seda toetab ka vaba, mitte imperatiivse mandaadi säte põhiseaduses.\nÜks sots ironiseeris sel nädalal, kui palju positiivset tähelepanu on nad saanud sellega, et mullu katuseraha jagamisel ei osalenud. Käib kodukandis ringi ja kõik vaatavad teda uhkelt, et sinna kopkatki ei toonud.\nSuhtumine on seega mafioosne: kui kõik teevad, peame meie ka tegema, muidu oleksime puhta napakad. See tähendab, et mõtteviis hiilib ikka stiilides jaga ja valitse, leiba ja tsirkust, nätsu ja värvilist traati, soovitavalt lennukilt.\nNõnda minetavad parlament ja parteid oma rolli ühiskonna teenäitajatena. Jah, omal ajal ka kõik valetasid ja varastasid, aga meil oli palju vähem vabadust. Nüüd on see valik, kas olla ausam ja targem või mitte.\nRaha pole muidugi kedagi kunagi targemaks teinud. Hulk MTÜsid ja isegi mõni valitsussektori asutus läkitavad ise parlamendile palvekirju endale raha saata. Jõle piinlik on, aga mis sa teed ära. Päris jõuluvana võib heal juhul lego tuua, mitte reaalse pritsumasina.\nAga see pole veel kõik, nagu telepoes öeldakse. Riigikogu liikmetel on kingikotte veel, näiteks hasartmängumaksu nõukogu. See saan tuiskab üle maa lausa iga kuu.\nFormaalselt saadetakse sinna küll rahataotlusi paari ministeeriumi päkapikkude kaudu, ent lobitöö ja otsused käivad ikka Toompea lossis. Sedakorda kõigi parteide osalusel.\nKokku pudistatakse sõltuvusmakse tuleval aastal laiali ilmselt 15 miljonit. Viimati novembris said näiteks olümpiakomitee 160 000 ning Vormsi käsitööselts 100 eurot. No abiks ikka.\nKuid ka see pole veel kõik. Poliitjõuludesse mahuvad samamoodi sponsorlus erakondlike nõukogudega riigifirmades, ministrite isiklikud eelistused vabakonnas... ja varjudes peitub kindlalt veel midagi.\nNende numbritega võrreldes ei tundugi enam väga suur see viis ja pool miljonit, millega me igal aastal parteisid otseselt ülal peame.\nEga ma arva, et parteidel lihtne oleks. Õige asja tegemine ongi raske ja seda ei mäleta keegi. Kui riigikogu aga ise ka endal muud rolli ei näe kui valitsuse kavade koputaja ning bütsantsliku rahajagajana, tulebki ehk kaaluda töö ümberkorraldamist ja koosseisu vähendamist.\nSenikaua on õigete otsuste tegemine aga parlamendipalga sees. Ning erinevalt jõuluvanast ei ole riigikogu liige oma mandaadiga seotud.


Päkapikk on detektiiv 2014 -- Raamatukoi raamatupood\nEvelin Banhard ja Tuuli Seinberg\nArtellect Press 2014\nJõuluvanal on põhjust kuuse all muheleda, sest soojas ja rõõmsas jõululuuletuste kogus «Päkapikk on detektiiv» leidub krutskiga salme nii päkapikkudest, lumevaaladest, pirtsakatest piparkoogipreilidest kui ka jõuluvana kevadtöödest. Sobiva salmi taadile ettelugemiseks leiavad värskest kogust nii väiksemad kui ka pisut suuremad kingiootajad ning oma luuletus on ka kõigile hajameelsetele isadele ja vanaisadele, kelle etteaste jõuluõhtul kindlasti tähelepanuta ei jää.\nMängulise luulekogu autoriteks on Evelin Banhard ja Tuuli Seinberg, muinasjutulised pildid on raamatusse joonistanud Ilona Sula. «Päkapikk on detektiiv» teeb tuju heaks ja südame soojaks nii kingi saajal kui ka toojal.\nKujundanud Jaanus Kallas\nIllustreerinud Ilona Sula


Teaduslikud selgitused, miks kevad meid õnnelikuks teeb - Pere ja Kodu - Delfi Lood\n27. märts 2018 3 min.\nTeaduslikud selgitused, miks kevad meid õnnelikuks teeb\nAastaaegade vaheldumisel meie enesetunne muutub ja on kindlaks tehtud, mis seda mõjutab. Erinevate erialade spetsialistid selgitavad, miks me end esimeste soojade ja päikeseliste ilmade saabudes nii hästi tunneme. Hüvasti talvekaamos, elagu kevadrõõm!\nPsühholoog. Inimese organism on programmeeritud nii, et pimedal ajal ta puhkab ning valgel ajal õitseb ja elab täiega, selgitab Berliinis asuva Freie Universität biopsühholoogia professor Peter Walschburger. „Reageerime valgusele,“ põhjendab ta inimeste käitumise muutumist ilusate kevadpäevade saabudes.\n„Paljud suunduvad õue ja see on nakkav — kõik tahavad minna,“ selgitab psühholoog. „Kevadpäikese ilmudes võib näha aina enam ja enam paare. Ka linnulaul mõjutab meie meeleolu.“ Kevad tähendab ka teistsuguseid mõtteid ja isegi teistsuguseid riideid, mis enam keha paljastavad ja atraktiivsemad tunduvad — kõik ärkab taas, ka inimesed. Kevad on uskumatult ilus aeg! Eriti kui võrrelda talvega, mil elu on pimedam, piiritletum, magame kauem ja võtame kaalus juurde.\nEndokrinoloog. „Päikesekiired muudavad hormoonide taset. Eriti nende hormoonide, millel on tugev mõju meie tujule — unehormoon melatoniin ja õnnehormooni serotoniin,“ selgitab Saksamaa Endokrinoloogiaseltsi juht Helmut Schatz. Et hommikul läheb varem valgeks ning et päikesevalgus on tugevam, satub seda ka silmapõhjadele rohkem ning sealsed rakud saadavad ajju käsu vähendada melatoniini tootmist — me muutume elavamaks.\nSamal ajal tõuseb veres päikesevalguse toimel serotoniini tase ja meie tuju paraneb. Ka soojus avaldab mõju, kuigi külmgi ei tekita halba tuju. „Külmadel talvepäevadel ole tegelikult häda midagi. Tunnete end suusaonni ukselävel istudes päris õnnelikuna,“ ütleb Schatz. Päikesepaiste on õnnetunde tekkimisel olulisem, kui temperatuur.\nIlmateadlane. Inimesed on ilma suhtes tundlikud, alati on olnud. „See on meil geenides, iidsetest aegadest peale,“ selgitab meteoroloog Gerhard Lux Saksamaa ilmateenistusest. Isegi nüüd, mil füüsiline heaolu ei sõltu enam nii palju ilmast kui sajandeid tagasi.\nSelles, et kevad meile hinge poeb, on süüdi nii päikesekiirgus kui aastaaegade vaheldumise rütm. „Ühtäkki tunneme, et peaksime minema kuhugi, kus saab juua kanu külma õlut, jalutada lehte minevate puude vahel või süüa jäätist. See on soov millestki osa saada.“ Just päikese ja kevadeigatsus on ju see, mis pimedal ajal suuri rahvamasse reisima sunnib. Kevadine päike teeb rõõmsaks aga ka seal, kus talvel nukrutseti.\nValgus avaldab positiivset mõju ka söögi- ja seksisoovidele. Keha reageerib ilusale ilmale samamoodi — positiivselt. Ja see on märk sellest, et looduse rütmidega on asjad korras.


Otsatu üksindus | HOLISTIKA INSTITUUT\n27. aug. 2019 | Artiklid, Psühholoogia, Suhtlemine, Teraapia, Tervis\nKas oled tundnud, et askeldad päeval ringi, naeratad, teed tööpäeva lõpuni, aga kui koju jõuad… siis võtab maad tühjus ja üksindustunne? Sa märkad, et ei viitsi ega taha kellegagi kokku saada ning kerid end hoopis teleka, arvuti või telefoni ees kerra, kuni on aeg magama minna. Ja siis algab uus päev. Ja kõik kordub.\nKas teadsid, et on olemas mõiste „naeratav depressioon”, mille puhul inimene näib küll väliselt rõõmus ja rahulolev, kuid tema sees on toimumas hoopis midagi muud. Kliiniline psühholoog Rita Labeaune kirjutab ajakirjas Psychology Today, et naeratava depressiooni all kannatav isik võib olla edukas töös, teha sporti, tal võib olla aktiivne sotsiaalelu ja tore pere, aga sisimas tunneb ta tühjust, kurbust, ärevust või väärtusetust ning vaevleb unetuse käes. Ta võib tunda, et ei saa olla tema ise. Et peab esinema ja vastama teatud tasemele, mida temalt justkui oodatakse, aga millele ta vastata ei suuda. Ja see võib tekitada viha, mille ta suunab iseendasse. Vahel võib naeratav depressioon tekkida suurema elumuutuse tagajärjel, nagu töökoha kaotus või suhte purunemine. Aga see võib olla ka sotsiaalmeedia mõju, kus piltidelt justkui näib, et kõikidel teistel läheb elus palju paremini kui mul.\nRäägitakse ka suveaja depressioonist ehk hooajalisest afektiivsest häirest (SAD). Seda on üldjuhul seostatud talvega, mil päevavalgust on vähem, kuid on avastatud, et see võib tabada ka suvel. Paradoksaalsel kombel hakkavad inimesed kurvastama, kui õues läheb kas valgemaks või pimedamaks. Veel päris täpselt ei teata, mis seda põhjustab. Uuringud on näidanud, et kevad on depressiooni all kannatajatele eriti raske aeg. Siis tehakse ka kõige rohkem enesetappe.\nNäen korduvalt oma klientide pealt, et paljud kas ei oska või ei taha depressiooni endas ära tunda, olgugi et sellest räägitakse tihti. Paljudel jääb selle tunnistamine ka uhkuse taha, mida saadab mõtteviis: „Ma ei ole ju mingi nõrguke. Depressioon on teiste mure.”\nMis soodustab depressiooni?\nVähene uni. Kõige rohkem alahinnatakse une tähtsust. Ollakse liiga kaua telekas või telefonis või tehakse enne magamaminekut veel tööd. Igal ööl peaks magama 7-9 tundi. Viimastel aastatel on hakatud rääkima, et unevajaduse miinimum on tegelikult 8,5 tundi. Kui uni on kehv, tuleks oma ärevusega tegeleda ning vaadata oma unehügieen üle.\n– Emotsionaalselt/füüsiliselt vägivaldne partner või pereliige: kunagi ei tea ette, millises tujus ta on, kas ta täna plahvatab või mitte…\n– Ebastabiilne töö: ei tea, millal või kui palju raha tuleb, mis ülesandeid päev toob, kas homme on töökoht olemas või mitte; kolleegid või ülemus tekitavad oma käitumisega pinget.\n– Puudub igapäevane rutiin: sööd, lähed magama, töötad siis, kui juhtub.\nPikaajaline stress. Kui sul on pidevalt kiire, jooksed ühest kohast teise, kipud öösiti mõtlema, ei hoolitse oma keha ja vaimu eest, sul on halvad suhted, elad valetades või varjates, teed tööd, mida ei taha teha. Sinu vajadused on jäänud pikka aega rahuldamata.\nNegatiivne elusündmus. Õnnetus, lähedase surm, lahkuminek, haigus.\nEbatervislik eluviis. Alkoholi ja narkootikumide kuritarvitamine, vähene liikuvus, napp uni, kehv toitumine.\nLapsepõlvetraumad. Emotsionaalne, seksuaalne või füüsiline vägivald, vanema(te) vähene tähelepanu ja emotsionaalne toetus, pereliikme kaotus. Tihtipeale ei mõisteta, et trauma saamiseks ei peagi perekonnas olema suuri traagilisi hetki, nagu lahutus, kellegi surm või mõni suur õnnetus. Suurim trauma lapse jaoks on, kui ta on jäetud emotsionaalselt üksinda. Vanem on enamasti tööl ega pööra lapsele piisavalt tähelepanu, on tihti närviline, muretsev, kritiseeriv või eirab oskamatusest või hoolimatusest kodus rasketest tunnetest rääkimist ning laps peab ise välja mõtlema, kuidas oma tunnetega üksinda hakkama saada. Teine suur trauma lapse jaoks on, kui vanem on lapsega emotsionaalselt vägivaldne või laps kasvab üles nähes vanematevahelist emotsionaalselt vägivaldset suhet (kärgpere puhul ka vanema suhet uue partneriga).\nHormonaalsed muutused. Premenstruaalne, sünnitusjärgne, samuti menopausiga seotud. Vahel võivad ka ravimid mõjutada.\nSelleks, et depressiooni diagnoosida, peavad sümptomid kestma vähemalt kaks nädalat. Naistel ja meestel avaldub see erinevalt. Naistel ilmneb depressioon sagedamini kurbusena, väärtusetus- ja süütundena. Meestel esineb see rohkem väsimuse, ärrituvuse ja vihana ning nad võivad tõenäolisemalt käituda hooletult, kuritarvitada alkoholi ja narkootikume.\nPereterapeudid kasutavad sõna „sümptom”, viitamaks laiale hulgale probleemidele, mis võivad olla füüsilised, psüühilised või sotsiaalsed. See võib tähendada nii depressiooni, agressiivset käitumist, peavalu kui ka sõltuvust. Klassikaline sümptom kujuneb järgmiselt: rahuldamata vajadused viivad rahulolematuseni, mis tekitavad stressi. Kui stress kujuneb pikaajaliseks ja vajadus ei saa rahuldatud, tekib sümptom, mille süvenemine võib omakorda viia puudeni.\nMida kehvemad suhted on inimesel olnud vanema(te)ga, seda suurem on tõenäosus, et ta võib kannatada täiskasvanuna depressiooni all. Kehv suhe ei tähenda alati seda, et vanemate vahel või vanema ja lapse vahel oli palju konflikte. Suhe võib kehv olla ka siis, kui vanem on tihti tööl ja koju jõudes liiga väsinud, et lapsele tähelepanu anda ning temaga mängida. Samuti kui vanem sekkub liiga palju lapse ellu, suunates iseenda ärevuse ja energia lapsele, selle asemel et oma paarisuhte või iseendaga tegeleda. Või ka siis, kui üks vanem on sõltlane ehk tema peale ei saa loota ning laps peab vara täiskasvanuks saama.\nOska endast hoolida\nSageli hoolitseme isegi enda auto eest paremini kui oma keha eest. Eirame märguandeid, sest meile pole õpetatud keha kuulama. Kuid keha ütleb, kui ta on väsinud ja pinges, mida tahab süüa ja juua, millal vajab tuge. Organismil on teatud hulgal ressursse ning kui sa need ära kulutad, läheb asi hapuks.\nKui sa ei saa regulaarselt turvalise keskkonna, heade suhete, puhkuse, hea une, lõõgastumise, hea toidu ja piisava vedeliku kaudu jõudu taastada, võid haigestuda või hakkavad juhtuma õnnetused. Koguneb ärevus. Tähelepanu hajub ja sa ei suuda enam hästi keskenduda. Uni kaob, tekivad vaimne kurnatus ja ärevushood, ärritud kergesti. Kehal lihtsalt ei ole enam muud võimalust sulle märku anda, et su strateegia elamiseks ei toimi ja vajad abi. Sul tuleb õppida austama oma keha ja vaimu.\nUsun, et nii nagu on olemas füüsiline hügieen, peaks olema ka hingeline hügieen. See on meie sisemaailmale sama oluline kui vesi kehale. On ju üpris naiivne loota, et jaksad vähese une, kesise liikuvuse ning kehvade suhetega igavesti edasi punnitada. Õnneks ei pea me jalgratast leiutama, vaid lähtuma teaduslikult tõestatust. Pea neist tõdedest kinni.\nRutiin. Kui keha ei tea, mis toimuma hakkab, kasvab ärevus. Pane paika igapäevane rutiin: toidukorrad, ärkamine ja magamaminek (iga päev samal kellaajal), hingerahu ja rõõmu toovad tegevused, jalutuskäigud… Paljud kardavad, et see võtab elust spontaansuse ja põnevuse. Tegelikult pole see nii – rutiin ei tähenda, et sa ei saaks teha midagi ettearvamatut.\nSügavalt sisse ja välja hingamine. See annab võimaluse lõõgastuda, oma kehast teadlikuks saada ja ärevust maandada. Võta igal hommikul ja õhtul vähemalt kaks minutit, kus istud maha, hingad sügavalt sisse ja välja ning lõdvestad lihaseid. Kui märkad päeva jooksul, et oled pinges, piisab, kui teed paar sügavat hingetõmmet. Välja hingates kujuta ette, et hingad kehast välja kogu hirmu, rahutuse ja väsimuse. Kui saad, tee harjutust kinniste silmadega.\nLiikumine. Iga päev peaks vähemalt 30 minutit jalutama. Selle tegevuse käigus hakkab aju tootma endorfiine, mis on lühiajalised õnnehormoonid. Depressioonis inimesed jäävad paigale, mille tõttu süvenevad ka masendus, ärevus ja väsimus. Kui võimalik, mine metsa või randa jalutama ning seadista telefon hääletuks. Kui tahad, võta pereliikmed või sõbrad kaasa.\nKontakt loodusega. Loodus tervendab ja rahustab. Mine vähemalt kaks korda nädalas metsa või randa jalutama. Harvardi ülikoolis tehtud uuring näitas, et ka lilledel on meile tervendav mõju. Seega too tuppa lilli.\nUni. Paljud magavad vajaliku 7–9 unetunni asemel kõigest kuus ega järgi korralikku unerežiimi, kus ärgatakse ja minnakse magama iga päev samal ajal. Tihtipeale tekivad uneprobleemid juba lapseeas. Uuringud näitavad, et laste füüsilisele, emotsionaalsele ja kognitiivsele arengule on kasulik panna nad varakult voodisse (kella 18 ja 20 vahel). Nad ei saa mitte ainult pikemalt magada, vaid ka une kvaliteet on parem. Mida hiljem läheb laps voodisse, seda rohkem tal võtab aega, et magama jääda ja seda tihedamini ärkab ta öö jooksul üles ega maga pärast kauem, et defitsiiti korvata. Uuringud on ka näidanud, et need lapsed, kellel oli kindel varajane kellaaeg lapseeas, on koolis parema mälu ning keskendumisvõimega, vähem agressiivsed ja parema sotsiaalsusega. Teismelistega tehtud uuringud näitavad, et need, kes lähevad magama enne kella 22.00, on 24% väiksema tõenäosusega depressiivsed ja 20% väiksema tõenäosusega suitsiidsete mõtetega, kui need, kes lähevad hiljem.\nMuide, ka magamamineku kellaaja, une kestuse ja ainevahetuse tervise vahel on seos – mida hiljem lähed magama, seda suurem on kalduvus ülekaalulisusele.\nPiiratud aeg telefonis, telekas, arvutis. Üha enam inimesi veedab vaba aega pigem üksinda kodus ekraani vahtides või sotsiaalmeedias kui teiste inimestega otse suheldes. See aga loob üksindustunnet, mis omakorda kasvatab depressiooni. USAs on teismeliste depressiooni ja enesetappude arv pärast 2011. aastat erakordselt palju suurenenud. Uuringud väidavad, et sel on otsene seos nutitelefonidega. Inimesed suhtlevad pigem sõnumeid vahetades kui päriselt vesteldes. Ja ka kokku saades piilutakse pidevalt telefoni.\nMida rohkem aega veedetakse ekraani taga, seda õnnetumad inimesed on ja seda suurema tõenäosusega kogetakse ka depressiooni. Mida vähem ekraani vaadatakse, seda õnnelikumad ollakse.\nToit. Küsi oma kehalt enne söömist: mida sa praegu vajaksid? Võta ka aega, et kuulata, mida keha vastab, ehk ära haara automaatselt võileiva või pudru järele. Jälgi samuti seda, kuidas sa sööd. Ei ole mõistlik süüa teleka, arvuti või telefoni ees. Miks? Sest su keha lihtsalt ei registreeri, et sa sööd, kuna tähelepanu on mujal. See omakorda põhjustab ohu üle süüa.\nHinga, söö rahulikult ja aeglaselt, tunne mõnu heast maitsest. Keskendu toidule, selle lõhnale, välimusele, maitsele, tekstuurile ja mälumise häälele. Rakendades kõiki meeli, harjutad end kohal olema, vähendades ärevust ning suurendades hingerahu.\nRõõm. Kui küsida klientidelt, mida nad pärast tööd teevad, kirjeldab enamik neist, et veedavad aega mõne ekraani seltsis. Nad ei mõista, et ekraanid võtavad energiat, mitte ei anna seda. Tõsi, mõni väga hea film võib tõesti tuju parandada, kuid kui palju häid filme telekast tuleb? Tee nimekiri asjadest, mida naudid. Sinna võiksid kuuluda hea uni, toit, sõpradega kohtumine, mängimine, laulmine, joonistamine, tantsimine, ujumine, massaaž, spaas käimine, hea raamatu lugemine, jalutamine looduses, kiikumine… Iga päev tuleks teha vähemalt 15 minutit midagi, mida tõeliselt naudid. Ja see võiks aeg-ajalt ka veidi vahelduda, et tuua ellu uut energiat. Kui sa ei tee midagi toredat iga päev, siis pole ime, et tunned end tühjana. Rõõm on ressurss, mis aitab väljakutsetele vastu minna. Rõõm teeb elu elamisväärseks.\nSuhted. Peale une mõjutavad meid kõige rohkem suhted. Olulised on suhted nii pere, sõprade kui ka kogukonnaga. Paljudel on üks-kaks tõelist sõpra, aga head sidemed pere või kogukonnaga puuduvad. Et elu saaks olla tasakaalus, võiksid olemas olla kõik kolm. Tõsi, sugulasi valida ei saa. See aga ei tähenda, et suhetega ei võiks tööd teha. Tuleb osata kasvatada nii sõprus- kui ka kogukonda ning luua ja hoida häid suhteid pereliikmetega. Need oskused ei teki iseenesest. Kui märkad, et ei saa ise hakkama, otsi abi. Kutsu pere kokku ja minge pereteraapiasse. Kui seltskond pole nõus, mine üksinda – kui hammas valutab, lähed ju hambaarsti juurde? Sama võiks teha hingehaavadega. Kui hing valutab, otsi terapeut ja tegele sellega. Antidepressandid võivad aidata vähendada sümptomeid, kuid need ei võta põhjusi ära. Sul on ainult üks elu. Ära raiska seda ootamisele, vaid tegutse.\nVähenda negatiivsust ja otsi hingerahu. Kui uudised tekitavad ärevust, pane arvuti, telekas ja raadio kinni. Kui naabrinaine ainult klatšib, tasub vahelduseks suhelda kellegi teisega, et saaks rääkida toredamatest asjadest. Ümbritse end ilu ja rahuga. Ole loomade lähedal või kuula muusikat, mis rahustab ja ülendab.\nTänulikkus. Aju esmane ülesanne on hoida meid elus. Seepärast tahab aju pidevalt mõelda, mida järgmiseks öelda ja teha. See on ka põhjuseks, miks me pigem märkame ja mäletame halbu asju kui häid.\nMeil on vaja õppida tähelepanu juhtima, märkama seda, mis on hästi, ja praktiseerida tänulikkust. Psühholoog Martin Seligman on avastanud, et kui igal hommikul ärgates öelda kolm asja, mille eest tänulik oled, siis uuringute järgi hakkab isegi 80aastastel pessimistidel õnnelikkuse tase tõusma. Harjutust tuleb teha 21 päeva järjest ning igal hommikul peavad olema uued asjad, mille eest tänulik olla.\nTänulikkus muudab meie võnkeid ja seda, mida tõmbame oma ellu. Väljenda oma tänu ka teistele. Kõige parem on seda teha silmast silma, öeldes inimesele, mida sa temas hindad või mille eest tänulik oled. Kui otse ei saa, siis telefoni või e-kirja teel.\nMe ise loome oma elu. Alati võib mõelda, miks midagi teha ei saa – loll on see, kes vabandust ei leia! Ent tegelikult on küsimus selles, mida sa päriselt tahad? Elada võiks nii, et see on kunst, mitte lihtsalt ellujäämine – nii, et oled oma elu ja valikutega rahul.\nDepressioonis inimene ei oska enam näha oma valikuid ning arvab seetõttu ekslikult, et tema elu ongi määratud olema tühi või kaoses või et tal pole võimalust midagi muuta. Aga meil on alati valik ja oleme tegelikult võimelised rohkemaks, kui arvame. Vahel on lihtsalt vaja kedagi väljastpoolt, kes aitaks meil neid võimalusi näha ja ka endasse uskuda.\nSildid: ärevus depressioon emotsioonid eneseareng enesejuhtimine hirm Holistika Instituut holistiline regressiooniteraapia stress


Varaait vol 14 projektikonkurss on avatud! Eesti Noorsootöö Keskus kuulutas välja projektikonkursi Varaait vol 14 huvikoolidele…\nEesti Noorsootöö Keskus kutsub kõiki huvilisi osalema regionaalsetel seminaridel üle Eesti. Kahepäevane seminar annab võimaluse koguda mitmekesist…\nKäesolev aasta hakkab peagi lõppema. Huvikoolide Liit tänab aktiivset liikmeskonda. Täname toetuse eest Haridus- ja…


Elo Mõttus-Leppik: Isamaa sõda. World News in Estonian — все новости (вчера, сегодня, сейчас) от 123ru.net\nRiina Solman: rahvastiku- ja ränderiskid tuleb maandada\nWorld News in Estonian » 28.11.2020 » Elo Mõttus-Leppik: Isamaa sõda\nElo Mõttus-Leppik: Isamaa sõda\nNädala keskel astus endine peaprokurör Lavly Perling erakonna Isamaa Parempoolsete tiiva toetajaliikmeks põhjendusega, et ta ei saa enam niisama pealt vaadata, kuidas populismi ja räuskamisega Eesti edu maha mängitakse. Ootamatu oli paljudele Isamaa juhi Helir-Valdor Seedri emotsioonidest pingul reaktsioon Perlingu sammule. «Pole hea tulla kibestumuse pealt poliitikasse,» põrutas erakonna esimees, kelle hinnangul ei pruugi Perlingu erakonnavalik sugugi õige olla.\nKreekas sai paadiõnnetuses surma endine minister


Niitude hooldamiseks saab taotleda toetust - Maa Elu\nNiitude hooldamiseks saab taotleda toetust\n29. aprill 2021, 8:04\nSelle pärandi ja niitudele iseloomulike taime- ja loomaliikide elupaikade säilimiseks tuleb inimestel pärandkooslusi järjepidevalt hooldada.\nSelliste alade kasutusele võtmisel toetab riik võsaraiet, pilliroo eemaldamist, puude harvendamist ning karjaaedade rajamist, et hooldatud kooslustel oleksid avatud maastiku ja haruldastele liikidele vajalikud tingimused.\nEestis peamiselt levinud kooslused on puisniidud, loopealsed, ranna-, lammi-, aru- ja soostunud niidud ning puiskarjamaad. Selliste alade kasutusele võtmisel toetab riik võsaraiet, pilliroo eemaldamist, puude harvendamist ning karjaaedade rajamist, et hooldatud kooslustel oleksid avatud maastiku ja haruldastele liikidele vajalikud tingimused.\nLoodushoiutoetust taastamiseks saab maaomanik või rentnik taotleda 22. maini 2021, esitades selleks Keskkonnaametile taotluse. Samuti on võimalik taastamistoetust taotleda Keskkonnainvesteeringute Keskuselt.\n„Pärandkooslustel on võtmeroll elurikkuse säilimisel, need pakuvad elu- ja toitumispaika paljudele haruldastele looma- ja taimeliikidele. Näiteks kannavad ülisuurt liigirikkust puisniidud, kus ühel ruutmeetril võib kasvada üle 70 erineva taimeliigi,« sõnas Keskkonnaameti maahoolduse büroo juhataja Kaidi Silm.\nKeskkonnaameti maahoolduse spetsialistid on valmis kõiki huvilisi uute alade taastamistööde planeerimises ja toetuste tingimustes nõustama. „Kuna puisniitude pindala Eestis on võrreldes teiste pärandkooslustega kahanenud enim, siis on nende taastamine muutunud eriti ajakriitiliseks. Uued puisniitude taastamise huvilised on väga teretulnud,» lausus Kaidi Silm.\nHooldamistegevusi ehk karjatamist ja niitmist koos niite koristamisega toetab Põllumajanduse Registrite ja Informatsiooni Amet.\nSelleks saab maaomanik või -rentnik taotleda poollooduslike koosluste hooldamise toetust 2. maist kuni 21. maini 2021 e-PRIAs. Keskkonnaamet kinnitab eelnevalt toetuse taotluse ja määrab alade hooldamistingimused.


Majutajate, korraldajate ja külaliste turvalisus - Airbnb abikeskus\nSelleks et meie majutuskohad, elamused ja meie kogukonna liikmete omavaheline suhtlemine oleks turvaline, on teatavat laadi käitumine ja tegevus meie kogukonnas keelatud.\nEnesekaitse: kui sulle tungitakse majutuskohas või elamuse ajal kallale, on sul õigus end proportsionaalselt kaitsta, kuni oht on möödas.\nLubatud relvad: külalised võivad kaasa võtta relvi, mille omamine on seaduslik, või mittesurmavaid relvi ainult juhul, kui neid hoiustatakse ohutult ja neist on majutajale või korraldajale enne tulekut teada antud. Erandiks on lõhkeseadeldised ja ründerelvad. Majutajad võivad majutuskohas hoida relvi, mille omamine on seaduslik, kui need on pandud ohutult kindlasse kohta. Lisaks tuleb relvade olemasolust külalistele teada anda, kui need asuvad nähtavas kohas või külalised võivad need avastada. Vaata lisateavet majutuskohas relvade hoidmise reeglite kohta.\nVägivallatsemine või sellega ähvardamine: teiste inimeste, kaasa arvatud intiimpartnerite, laste, loomade, haigete ja puudega inimeste kallal vägivallatsemisel või sellega ähvardamisel meie kogukonnas kohta ei ole.\nSeksuaalne väärkäitumine: igasugune seksuaalne väärkäitumine on keelatud. Igasugune soovimatu või loata puudutamine, flirtimine vms seksuaalne käitumine või vestlemine intiimsuhete või seksuaalsete eelistuste teemadel ei ole vastuvõetav.\nOhtlikud või keelatud loomad: majutuskohta või elamuse toimumiskohta on keelatud kaasa võtta loomi, kelle omamine on ebaseaduslik. Kodu- ja metsloomad, kes võivad broneeringu ajal ohtlikud olla, tuleb nõuetekohaselt eraldada ning neist eelnevalt teada anda. Loomadest, kes ei ole seni ohtlikud olnud, ei ole vaja teada anda. Teadaandmise kohustus kehtib ainult ohtlike loomade kohta. Vaata lisateavet ohtlikke loomi käsitlevate reeglite kohta.\nLõhkeseadeldised, ründerelvad jms: selliseid asju ei tohi majutuskohta või elamuse toimumiskohta kaasa võtta, isegi kui nende omamine on seaduslik.\nRiivistamata/avalikustamata relvad: kõik relvad, mille omamine on seaduslik, tuleb nõuetekohaselt riivistada ja avalikustada.\nKui sa ise või keegi su lähedastest tunneb, et on ohus, pöördu abi saamiseks kõigepealt kohalike korrakaitsjate poole.\nSuhtume enesetapu- ja enesevigastuse ähvardustesse väga tõsiselt ning võime paluda võimuorganitel läbi viia tervisekontroll, kui saame teada, et keegi võib olla psüühilise kriisi seisundis.\nNagu ikka, kui oled meie eeskirjadega vastuolus oleva käitumise tunnistajaks või koged seda isiklikult, palun teata sellest meile.\nRelvi käsitlevad eeskirjad\nMeie nõue on, et kõik majutuskohas olevad relvad peavad olema nõuetekohaselt ja turvaliselt hoiustatud.\nLoe ohtlike loomade pidamise reegleid majutajatele.


NOBLE - uudse mööblilinoleumiga mööbliseeria Radiselt - iNkodu.ee\nRadisel valmis uusim tammespooni/linoleumi sõpruskollektsioon, mis on loominguline fusion disainist ja meisterlikkusest.\nUue kollektsiooni tunneb ära mitmevärvilise paletti järgi. Ajatus on oluline Noble sarja disaineri Raul Abneri jaoks. Noble kollektsioon tähendab ka uue 45-kraadiste eerung-ühenduste saabumist ja tammepuidu kõrval kasutame uste ja lauapindade puhul pehmet ja sooja Forbo linoleumi. Radis Furniture jaoks tähendab see uut mõtlemist.\nMööbli tegemisel on kasutatud väärispuiduna hinnatud tammespooni, mida on viimistletud õlivahaga. Seega saame öelda, et tegemist on käsitöömeistrite mööblisarjaga. Abneri interpretatsioon minimalismi piirimail pole vaid teatav mängulisus. Tulemuseks on tugev joonte geomeetria, selgepiiriline värvide esteetika ja kompositsiooniline kvaliteet, mis on kooskõlas tehnoloogiaga.\nNoble kollektsioon 2019 © Radis Furniture\nUus tunnustatud tootja Forbo tehtud mööblilinoleum on Red Dot'i auhinnaga pärjatud.\nValmistatud looduslikest toorainetest ja tootmise poolest väga madala emissiooniga Forbo linoleum on antistaatiline ja hügieeniline. Linoleum ei kogu staatilist energiat ega tõmba sellega ka tolmu ja mustust mööbli pinnale. Lisaks ei jäta sõrmed linoleumi pinnale jälgi ja materjal püsib puhas ja kaunis. Kodu korrashoid on lihtsam ja kiirem. See materjal annab mööblile individuaalse tunnetuse nii katsudes kui ka vaadates.\nNoble - söögilaud\nNoble - riiulid


Toidulisandid, mis parandasid mu soolestiku - Paljas Porgand\nToidutalumatuse test – kõik, mida sa teada võiksid! - Paljas Porgand says:\n19/07/2021 at 10:09\n[…] ensüümide puudulikkus – seedesüsteemi ärritavad teatud toiduained ning ensüümid ei suuda neid lagundada. Võib tekkida ärritunud soole sündroom ehk IBS. […]\n02/02/2021 at 17:19\n[…] hoia oma soolestiku mikrobioom korras […]\n21/01/2021 at 10:37\nHei! Imeline postitus! :)\nMul tekkis küsimus, et kas ja kuidas kohv mõjutab probiootikume? Kui hommikul ärkan ja esimese asjana musta kohvi joon, kas peaksin võtma originali enne või pärast ja palju ajaline vahe võiks olla?\nHei! Aitäh sulle :) Priimhappabektereid on soovitatav võtta hommikuti tühjale kõhule ca 20 minutit enne söömist ja joomist. Siinkohal ei olegi vahet mida otseselt juuakse, vaid mõte on selles, et need läbivad kiiremini mao ja liiguvad soole õigesse piirkonda ning ei teki toidu/joogiga viivitust.\n17/01/2021 at 22:49\nAsjalik postitus. Kui kaua Sa L- glutamiini kasutasid?\n19/01/2021 at 09:00\nKasutan siiamaani :) Vahepeal teen pausi ja kasutan jälle. Kasulik aminohape.\nKas meie keha puhastab või kogub mürke? - Paljas Porgand says:\n06/01/2021 at 14:05\n[…] tarbin vajalikke toidulisandeid […]\n11/12/2020 at 18:55\nHei. Nii inspireeriv ja abistav postitus!\nHakkasin ka ise tarbima havitalli ja ensüüme. Kahjuks aga mulle vist havitall ei sobi, olen paari nädalaga 1 kilo juurde võtnud ning kõht on terve päeva punnis nagu rasedal. 😞 Olen mõelnud, et peaks pooleli jätma kuuri aga samas loodan, et pikapeale ikka saabuvad ka tulemused. Võtan havitalli hommikul koos pudru või smuutiga ja koheselt tunnen kuidas kõht paisub. Kas teen midagi valesti või lihtsalt ei sobigi mulle see toode?😔\nÄra üldse muretse :) See on kõigest märk, et su toitumine on väga kiuvaene. Kiudaine seob endaga vett ja paisub. Alusta poolest doosist ja nädalate kaupa enesetunde järgi suurenda doosi kuni soovitatud doosini. Lisaks ära võta seda tühjale kõhule. Proovi nt 2h pärast esimest söögikorda vahepalana :)\nVaata kuidas siis enesetunne on.\nKlaar nahk on kõigile kättesaadav - Paljas Porgand says:\n29/11/2020 at 22:50\n[…] lekkiv sool ja peensoole bakteriaalne ülekasv ning […]\n11/11/2020 at 21:22\nAppiii, miks ma alles nüüd siia olen jõudnud ja alles nüüd su postitusi loen! Viimased päevad nii palju su postitusi lugenud, eriti pärmseene ja valulike päevade (loe: nii piinarikkad, et töövõimetu selle ajal) teemadel. Tellisin ka endale Biolatte tooted just ja niii loodan, et saan ka abi 😭🙏 Aitäh, et sa meist, naistest, hoolid 🧡\n11/11/2020 at 21:30\nOo, nii tore! Loodan, et leiad abi 🙏🙏\nAppi, kui hea meel on mul, et ma sattusin kuulama Sind Täitsa Pekkis saates 👋\nSee kõhuvalu ja raskus juba halvab kogu mu elu, perearst vaid kirjutab maokaitset ja käsib neid võtta pool aastat. Koguaeg läheb vaid hullemaks. Nii ma siis siin öösel valutab ja loen Su blogi ja hommikul tuleb teha kindel “poenimekiri”\nKogu Su jutt on nii mõistlik ja põhjalik ja usun sellesse palju enam, kui enda perearsti diagnoosi kahjuks (kes pole vaevunud mind uurima). Proovin kindlasti! Saan sellest igaljuhul vaid võita :)\nNii tore lugeda! :) Aitäh sulle ja soovin sulle parimat tervenemisteekonnal! See on ilus teekond ;)\n29/10/2020 at 22:05\nKas ensüüme võtta enne sööki? Härm kodulehel kirjas, et söögikorra ajal või kohe pärast söögikorda..kumb siis õigem oleks?\n30/10/2020 at 11:14\nOleneb kuidas soolestikus olukord. Neid võib võtta igal ajal, kuid ravimitest (kui midagi tarvitad) vähemalt 1h lahus.\nKui soov on aidata seedimist, siis toidukorra ajal või vahetult enne. Kuna toit on maos tunde ja hakkab sealt tasapisi peensoolde immitsema, siis aitavad nad toitu lõhustada ka siis, kui võtta pärast söömist.\nKui sooles on juba probleemid (valud jms), siis on ensüümidel sel ajal (toiduga mitte võttes isegi) ka hea toime – see mõjutab vale toiduga tekkivaid gaase ja mürkaineid. :)\nEhk neid võib igal ajal võtta. Vaata kuidas endale paremini sobib. Ma võtan enne sööki. Kui ununeb, siis söögiga või pärast sööki. Kui kõhus raskustunne, siis söögist täitsa eraldi.\nimetlen väga sinu põhjalikust ja niii õpetlik on alati su postitusi lugeda. Aitäh ,et oled meil olemas :)\nKa mina võitlen pärmseenega, või noh õigemini alustasin.. Toitumise muutmise juures on olulised ka muidugi toitulisandid – ja olengi õppust võtnud sinu postitusest.\nSeega.. kasutan: Dida tablette\nBiolatte havital pulber\nõunaäädikas ja spirulina.\nAga vajaksin nõu..kuidas ja mida kasutada.. Hommikul ei ole mul nii palju aega ,et iga võetud pulbri järgi oodata 30 minutit. Kahjuks on elutempo kiire. Kirjutan siia viisi,kuidas mina olen käitunud. Oleksin niiii tänulik..kui saaksin nõu..\nÄRgates hommikul esimese asjana tühja kõhu peale Biloette havital pulber (1spl)ja l-clutamiin. 30 minuti pärast söön hommikust – vahetult ennem hommikusööki võtan kaks supilusikat õunaäädikaga ja kaks teelusika täit spirulinat. Hommiku pudru sisse segan kollageeni 1spl kolalgeeni.\nEnnem lõunat võtan sisse esimese Dida tableti.ennem õhtusööki võtan sisse teise Dida tableti. Ja ennem magaminekut tarbin uuesti 1 spli Havitali.\nPalun siiralt sinu abi ja nõud.. Ette tänades :)\n18/10/2020 at 12:54\nAitäh ilusate sõnade eest :)\nHavitalli ei tohiks võtta tühjale kõhule vaid kerge söögiga (mahla/smuutiga) nagu ka postituses kirjas. L-glutamiini tuleb võtta tühjale kõhule veega. Ma ise õunasiidriäädikat ja spirulinat nii ei tarbinud. Seega ei saa nõu anda. Soovitan pöörduda Küllike Põlma e Biolatte nõustaja poole. Kõik oleneb su enesetundest. Havitalli tuleb teha ka teadliku kuurina.\nPS! Mul on tulemas toitumisterapeudiga ka 7-päevane CANDIDA CHALLENGE programm, mis aitab ka võidelda pärmseene vohamisega. Lisainfot saad siit: http://lshealth.eu/candida\nKui võidelda organismis vohava pärmseenega, siis kas probiiotikumi kapslid võivad sisalda inuliini?\nKopin Sulle Biolatte KKK-st:\nTihti lisatakse toodetesse suhkru kõrvalsaadusi, nagu probiootilist inuliini või frukto-oligosahhariidi (FOS), mille eesmärk on edendada bifidobakterite kasvu sooles. BIOLATTE ei kasuta enda toodetes inuliini, sest see soodustab ka kahjulike bakterite kasvu. Samuti võib inuliini ja frukto-oligosahhariidide lagunemisel eralduda soolestikku metaani ja süsinikdioksiidi, mis võivad kõrvaltoimetena põhjustada kõhuvalu ja iiveldust.\nTere! Ostsin just Sinu sooduskoodiga endale Biolatte original ja Biolatte boulardiidi. Postituses kirjutasid, et neid tuleks võtta kuni 30 minutit enne ESIMEST söögikorda. Ma ise olen alati teadnud, et probiootikume tuleb võtta enne igat söögikorda, ehk siis umbes 3 korda päevas. Kas piisab sellest, kui võtan need ainult hommikuti enne hommikusööki?\nHei. Ei, probiootikume ei tule võtta enne igat söögikorda. Ajad segi ensüümidega, mida tuleks võtta 30 min enne igat toidukorda.\nPiisab sellest kui võtad probiootikume hommikul tühjale kõhule, et nad läbiksid kiiresti mao. Alusta 1 kapslist päevas ja monitoori end. Kui tunned, et võid doosi suurendada, siis kuni 3 kapslit korraga enne hommikusööki :)\nBoulardiid võta ka tühjale maole aga siis nt õhtul enne magama minekut :)\n12/09/2020 at 18:26\nAaa ok ! Pilt on selgem. Aga kas boulardiidi järgselt peab ka kindlasti sööma?\n12/09/2020 at 18:27\nEi pea. Parem on kui ei söö ehk võtad enne magamaminekut.\n26/07/2020 at 19:32\nMa olen uurinud, et nt pärmseene vohamise vastu esialgu probiootikumid ei ole kõige parem valik, vaid neid tuleks hakata vähehaaval lisama siis, kui asi kontrolli alla saama hakkab ja soolte üldine seisund paranenud 🙂 pôhjuseks see, et mitte lisada juurde rohkem baktereid sinna, kus juba on üleküllus. Küll aga on see väga oluline siis, kui tasakaal heade ja halbade bakterite vahel on loodud.\nHei! Ma päris seda meelt ei ole. On teatud märke nt immuunpuudulikkus, kus just sellest tuleb alustada, ka pärmseene puhul. Ega heade bakterite küllus ei pane pärmseent rohkem vohama :) Pigem aitavad probleemide puhul, mida pärmseene vohamine kõhus tekitab. Kui pärmseen vohab, siis on suure tõenäosusega häid baktereid soolestikus ka vajaminevast vähem.\nAinus koht, miks tuleks rahulikult läheneda esmasel tarbimisel on autoimmuunsus ja seda ka esimesel nädalal ainult nt 3-4-5 päeva teha väiksemad doosid ja siis juba tavadoosid.\n24/07/2020 at 12:06\nKas pärmseenega võitlusse asudes võiks Dida vahele jätta ja kohe Hiivaksi kallale minna?\nVõi võtta mõlemat korraga?\nSee ju pigem kallis lõbu ja ei tahaks asjatult tarbida :)\n24/07/2020 at 12:15\nMina läksin mõlemaga kallale.\nAppi see Havitall ajab mind oksele – maitse ja konsistents on õudne. Veega joodamatu, mahlaga enamvähem talutav, nüüd proovisin keefiriga kuid läheb liiga kördiks ära. Kuidas seda küll tarbida nii et öökima ei hakka? Vaatasin, et ecoshil on põhimõtteliselt sama toode olemas aga lisatud piparmündi õli ja ei kurdeta selle üle, et öökima ajab :P\nIssand, kui huvitav, kui erinev maitsemeel inimestel on :D Mina segan seda lusikaga sisse kergele smuutile, pudrule. Nii ma isegi mitte ei tunne seda :D Mõnusa mustika maitse annab vaid juurde!\nHm, kindlasti ei saa olla sama toode, sest nad ei lisaks ometi piparmündiõli probiootilisse tootesse, sest piparmündiõli on antibakteriaalse toimega, hävitades nii ka probiootikume ju?\n15/11/2020 at 12:07\nMa hakkasin tänasest Havitalli tarbima. Ma ei tea, kas mina olen ainuke imelik, aga mulle täiega meeldivad need helbekesed smuuti sees. :D Ja smuutis on mul nii palju erinevaid marju, puu- ja köögivilju, et ma ei tunne pulbri maitset üldse.\n15/11/2020 at 14:22\nHaha, ei ole! Mul sama :) oleme kaks imelikku :D\nNii tore postitus! Olen sellist postitust juba pikalt otsinud, kuna endal ka seedimisega probleeme.. Küll aga tekkis mul posu küsimusi…\nKui ma nüüd tahaksin nende toidulisanditega alustada, siis kas peaksin alustama järgmiselt (Saan aru, et iga inimene on erinev aga kas sain point’ile pihta :) )-\nHakkama igapäevaselt tarbima järgmiseid toidulisandeid:\n*L-Glutamiini pulber (neil kodukal kirjas, et kui on seedimisega probleeme, siis võib võtta ka õhtuti enne magama minekut või peab ikka hommikuti võtma tühjale kõhule?)\n*Kollageeni pulber (kas kollageeni ja L-Glutamiini pulbri vahel peab olema mingi vahe ja mõlemad siis lahustada vees mitte nt mahlas?)\n*Piparmündiõli kapslid (1-2 kapslit päevas?)\n*Biolatte Superzym (pool tundi enne suuremat või raskemat sööki)\nTeha nendele lisaks kõigepealt Hiivax kuur (kas üks purk on üks kuur ja sellest peaks piisama?)\nKui Hiivax kuur tehtud, siis teha Havitall kuur (või teha neid koos Hiivaxiga?)\nKui Hiivax ka tehtud, alles siis võtta original piimhappebaktereid ja boulardiid lisaks L-Glutamiinile, kollageenile, piparmündile, superzymile?\nEhk kas lõpuks võiks igapäevaselt tarbida:\nPikk jutt aga loodan, et küsimused ei olnud liiga lollid ja leiad aega vastata kuna sooviksin väga neid toidulisandeid tarbima hakata ja teha seda õigesti! :)\nÜkski küsimus pole loll. Pigem alati küsida, kui pimesi katsetada :) Vastan nii kuis oskan:\n1. L-Glutamiini võib võtta läbi päeva. Aga siis ikkagi pigem tühjale kõhule. Mõni võtab 3x10g päevas. Mõni hommikul ja õhtul 15g. Mina võtan ainult hommikul 15-20g.\n2. Otseselt ei pea olema vahe, sest ka kollageen sisaldab L-glutamiini. Kui ma aga lugesin leaky gut protocol-i, siis seal aga soovitas küll võtta glutamiini KÕIGE esimesena koos probiootikumiga, sest teiste valkude töö ei takista selle toimet siis ;) Mina võtan u 30 min lahus. Vahel harva kui pole aega, siis koos.\n3. Piparmündiõli siis, kui sööd palju eri asju sassi, mis tekitavad sinus puhitust. Võtan AINULT siis, kui on raske toit või palju eri asju. Ja kindlasti toidu vahele, sest muidu põletab magu.\n4. Superzym pool tundi enne suuremat või raskemat sööki või sööki, mis vajab ensüüme lagundamiseks (kõrge fodmapidega toidud)\n5. Hiivax on ka ensüüm, kuid sisaldab lisaks ka vürtse, mis pärsivad pärmseent. Kui on pärmseen, siis alguses kasutada pigem seda. Kui mitte siis Superzymi. Aga muidu nende toime seedimisele on sama.\n6. Havitall on probiootikum ja kiudaine. Hea, et parandada sooleseina ja panna asjad “liikuma”. Seda soovitatakse kuurina, kui hakkad tervendama soolestikku. Samamoodi vägahea pärmseene korral. Kui Hiivax ka tehtud, siis minna üle Originalile.\n7. Boulardiid võtsin ma koguaeg kõigele lisaks 1x kapsel õhtuti. Tervendab limaskestasid.\nIga päev tarbin:\nNadine Muuk says:\n08/07/2020 at 14:15\nOhira´s product is too low in bacteria count (10E6 to 10E7). The only good thing in it is molasses, which you could get anywhere else at a cheaper price….\nMenstruatsioonivaludest TÄIELIK vabanemine - Paljas Porgand says:\n07/07/2020 at 15:14\n[…] soovitas mulle lisaks teistele toodetele ka ensüüme (mis need on ja milline on nende toime, loe SIIT) – igapäevaselt võtan tugevama toidukorra ajal 1 kapsli Biolatte Superzymi ning mõned päevad […]\nHakkasin kasutama Lambertsi L- gutamiini, Col Du Marine merekollageeni ja Biolatte Havitalli. Kõigi kohta on soovitus tarbida hommikul tühjale kõhule umbes 30-45 min enne sööki. Kas nende kõigi koos tarbimine on hea ja soovitav, ega need ei vähenda üksteise toimet?\nKoos ei tarbiks. Mina tegin nii:\n1. Esimese asjana L-glutamiini veega (aminohape, mis tervendab soolestikku kõrges doosis. Seda sisaldab ka kollageen, aga teised aminohapped segavad ta toimet)\n2. 30 min hiljem kollageeni veega\n3. 30 min hiljem Havitall segatuna smuutisse või mahla. Kui veega, siis sellele võiks järgneda kerge hommikusöök.\nKiidusõnad postitusele! Põhjalik ja informatiivne nagu alati :)\nJätkuks küsimus: Kui elustiil nõuab hommikul vara kodust välja minemist ning oled hommikuti sööja st. et ei ole võimalik hommikusööki edasi lükata mitu tundi, siis kas oskad soovitada kuidas üleval mainitud kombot manustada? Kas tead öelda, kas kasu oleks ka tühjale kõhule tarbimist päeva jooksul n.ö jagada, näiteks hommikuti tühjale kõhule ühte ning lõunal tühjale kõhule teist? Või peaks see tühi kõht olema just hommikune ehk peale pikka öist pausi?\n21/06/2020 at 11:51\nSuur aitäh kiituse eest :)\nJah, just! Võib muidugi ka õhtul! Tegelikult on soovitav L-glutamiini võtta nt 10g hommikul tühjale kõhule ja õhtul tühjale kõhule. Aga kuna kollageen sisaldab ka L-glutamiini, siis võid vabalt neid koos tarbida hommikul :) Pigem tarbida koos, kui jätta täitsa tarbimata.\nMis ajal sa kõige selle juures Boulardiid võtad?\nNing kui Havitallat ei võta siis millal Originali?\n17/09/2020 at 13:22\nBoulardiid võtan mina tühjale kõhule enne magamaminekut.\nKui Havitalli kuur tehtud, siis Originali hommikul tühjale kõhule u 30 min enne esimest söögikorda.\n02/06/2020 at 12:47\nKuna oled mõlemat proovinud, siis selline küsimus, et kas soovitaksid pigem dr. Ohhira või Biolatte probiootikume?:)\n02/06/2020 at 15:57\nOhhira probiootikumide miinused:\n1) need on vedelikus – bakterite säilitamisel tuleb toote paremaks säilimiseks tagada niiskustase 2,8-5,6% (Zajed and\n2) taimsed – sellest postituses lähemalt, miks valida inimspetsiifilised\n3) vaata tootmisprotsessi kohta videot. See on leitav – plasttünnis 3a ja 5a ning drelliga segatakse st sisse läheb plasti ja õhku – hapnikutase probiootikumide pakendis peab olema nii madal kui võimalik, kuna hapnik võib olla osadele rakkudele toksiline, teatud bakterid võivad hapniku olemasolul toota toksilisi peroksiide ja ainete oksüdeerumisel tekkivad vabad radikaalid on bakterirakkudele toksilised. Hapnikutundlikkus varieerub tugevalt erinevate tüvede ja liikide vahel. (Tripathi and Giri, 2014)\n4) 12 tüve ning päevases annuses oli u astmes 6 ehk 12 tüve kohta liiga vähe\n01/06/2020 at 10:30\nTere, kas kõhugaaside vastu on siis konkreetselt just Seedeensüümid on vajalikud?\n01/06/2020 at 16:14\nKõik see, mis mul selles ja eelmises seedehäirete postituses kirjas.\n28/05/2020 at 17:48\nKas soovitaksid Biolatte probiootikume rohkem kui dr. Ohhira omi?\n28/05/2020 at 10:01\nOotasin seda postitust väga! Eelmisest postitusest võtsin kaasa lahktoitumise, mida katsun nüüd järgemööda rakendada. Sellega seoses unistasin Su järgmisest raamatust, mis võiks koosneda retseptidest, mis põhinevad lahktoitumisel ja õnneliku soolestiku moodustumisel. Lisaks sellele võtsin ette paastu, alustuseks proovisin ühepäevast, et organismi mitte liigselt ehmatada. Jõin 2,5 liitrit sidruni vett ja 2 kruusi rohelist teed. Tarbin Ecoshi Boulardiid, Ecobioticut, Kurkumiini ja D3 vitamiine. Kui nendega olen ühel pool võtan kindlasti ette Biolatte tooted. Minu suurim unistus on saada terveks ja unustada Candida ja selle võim mu üle. Ma olen väga tänulik su avameelse olemuse eest, kus jagad huvilistega päris asju ja aitad inimestel jõuda parema minani. Su missioon on ilus ja aus! Aitäh Sulle!❤\n01/06/2020 at 16:21\nMega armas, aitäh Sulle!! :)\nAitäh aitäh! Sinu instastoorid ja postitused tulid nii õigel hetkel mu ellu. Just selle sama teekonna käigus. Olen pikalt katsetanud erinevaid asju, aga praegu esimest korda olen juba nädal-kaks ilma suuremate kõhuhädadeta olnud. Hommikul kollageen, Biolatte havitall hommikusmuuti sees, Hiivax lõuna ja õhtusöögi toetuseks. (Boulardii juba ammu menüüs). Nüüd tellin ka L-glutamiini. Kindlasti need kõik suureks toetuseks ja tulemust ei näe üleöö, aga kõige suuremat muutust tajun tänu lahktoitumisele. Ise ka ei usu, et olen aastaid veganina püüdnud pöörata tähelepanu tervislikule toidule, aga seda, et valgud ja süsivesikud kokku ei käi, ei teanud. Palju on ilmselt neid juhtumeid, kus inimene arvab, et on väga tervislik, aga tegelikult sellised vundamentaalsed vead sees. Üldse olen vähendanud kaunviljade ja tärklise osakaalu ning suurendanud rohelist laual. Kõht saab täis, sest keha saab vajalikud toitained kätte samas kui mõne “raskema” toidu puhul on peale söömist ikka mingid isud peal. Igatahes, eks see ole pikem protsess, aga niiiii hea on tunda muutusi ja lootust, et läheb aina paremaks. Oled suureks toeks olnud sel teekonnal! Aitäh!\n26/05/2020 at 18:03\nEi oskaks rohkem nõustuda!!!\nSuur aitäh selle eest :)\n25/05/2020 at 12:21\nAitäh väga põhjaliku kirjelduse eest viimastes postitustes :)! Olen sealt väga palju abi saanud ka oma probleemile, mis arvasin, et läheb üle kui hakkan fastinguga pihta. Ma tahtsin küsida, et viimases potituses Sa räägid toidulisanditest. Tekkis küsimus, et millistest peaksin alustama ja mida peale nö ravikuuri edasi kasutama?\nVõib-olla oled Sa sellest rääkinud kuskil aga kui ei ole ehk oskad panna mingi järjekorra, millest alustada ja millega edasi jätkata.\n26/05/2020 at 18:04\nMul tegelikult ka siin postituses kirjas, millest alustada. Mis ravikuurist juttu muidu?\n25/05/2020 at 11:45\nHei, kuna see kõik on minu jaoks uus asi siis uuriksin seda, et kui tahan algust teha lisanditega siis kas peaks tegema iga lisandiga eraldi kuuri ?\nLeidsin, et soovin Havitall, Hiivaxi ja Boulardii kuuri läbi teha, kui alustan Havitalliga siis kas sellega koos võin ka Hiivaxit tarbida ? Või parema tulemuse jaoks peaks need kuurid eraldi tegema, muidu võtan kõike paralleelselt ja ei ole sellist mõju nagu peaks.. igaksjuhuks täpsustan. Ja super tulemus sinul! Näen juba isegi toitumisega väikeseid muutusi ja soovin edasi minna selle asjaga.. ole tubli ja palju edu!\n26/05/2020 at 18:05\nMuidugi. Need pole ju ravimid, mis kõrvalnähte tekitavad. Küll aga tuleks Hiivaksit lahus võtta probiootikumidest, sest sisaldab antimikroobseid aineid, mis võivad probiootikumide rakukesta kahjustada. Aga mul ka ju kirjas, et võtan kõike :D Kõik on millegi erineva jaoks :) Ma ei teegi kuure, vaid toetan oma keha pidevalt. Havitalliga tegin ainult. Võib-olla varsti uuesti.


MIRRA CAVIAR - Tooted\nKreem - mask lõheliste kalade marjaga (50 ml) / Kompaania kuni 27,06,2022 Maht: 50 ml\nKreem - mask lõheliste kalade marjagakõikidele nahatüüpidele (Kuna MIRRA tooted ei ole ravimid, siis puudub vajadus nende toime selgitamiseks meditsiiniliste terminite kasutamiseks). Toime\nVahendi tasakaalustatud koostis optimiseerib oluliselt naha seisundit, suurendab prinkust, silendab toimivalt ...\nMassaaziõli LIFTING effektiga (100 ml) / Kompaania kuni 27,06,2022 Maht: 100 ml\nMassaaziõli LIFTING effektiga (ELITA)(Kuna MIRRA tooted ei ole ravimid, siis puudub vajadus nende toime selgitamiseks meditsiiniliste terminite kasutamiseks). ToimeIdeaalne massaaziõli igale nahatüübile. KoostisViinamarja-, maarjaohaka ja kastoorõlid, F vitamiin, lõheliste kalade mari, lavendli, nelgi, mündi, jasmiini, mürri, monarda ja bergamoti eeterlikud õlid, metüülparabeen, propüülparabeen. Ingredients: vitis vinifera oil, silybum marianum oil, ricinus communis oil; vitamin F; Eugenia caryophyllus oils, ...\nTaastav losjoon kalamarja vedela kolloidalusega (100 ml) Maht: 100 ml\nTaastav losjoon kalamarja vedela kolloidalusega normaliseerib naha pHtäidab rakud energiagaparandab naha hapnikuga varustamistkaitseb üleliigse Päikese kiirguse eestavaldab kerget koorivat ja valgendavat toimettugevdab järgneva hoolduse tulemust. Koostisvesi, glütseriin, aaloe mahl, kõrreliste taimede valkude hüdrolüsaat, aminohappeline kompleks, karbamiid, õunhappe alküülestrid; piim-, õun- ja merivaikhapped; E, P ja B3 vitamiinid; argaaniapuu õli, ženšenni kuivekstrakt, stabiliseeritud askorbiinhape, inuliini ...\nKOMPLEKT "JUUSTE TAASTAMINE" MIRRA CAVIAR Maht: 200 ml\nLuksuslik juuksehooldussari ühendab eksklusiivse valemi erakordse musta kaaviari ja kuiva punase veini duettiga.\nTagab maksimaalse kaitse ja hoolduse, tagab peanaha nooruslikkuse ja taastab juuksed, annab neile elujõu.\nMaht: 200 ml + 200 ml\nSHAMPOO CARE bioaktiivse kompleksiga, mis põhineb mustal kaaviaril\nLoodud ülipehmete pindaktiivsete ainete baasil, mis tagavad naha ja juuste õrna ja tõhusa puhastamise.\nSellel on universaalne tervendav toime juurtele, stimuleerib juuste kasvu ja uuenemist. Tasakaalustatud pH aitab ...\nÕline kompositsioon silmalaugudele lõheliste kalade marja kontsentraadiga (Silmaümbruse palsam) (5 ml) Maht: 5 ml\nÕline kompositsioon silmalaugudele lõheliste kalade marja kontsentraadiga (Silmaümbruse palsam)Stabiliseeritud ultrarakuline õli - akvahomogenaat silmaümbruse intensiivseks hoolduseks. (Kuna MIRRA tooted ei ole ravimid, siis puudub vajadus nende toime selgitamiseks meditsiiniliste terminite kasutamiseks). ToimeAvaldab nahale üldist elustavat toimet, hoiab ära või vähendab ülemise lau allalangemist, vähendab tumedaid ringe silmade ümber, kõrvaldab väsimuse, pehmendab ja silub silmaümbruse ...


Kaubandus-Tööstuskoda: Dalai-laama Eesti visiidi tõttu ei saa Ansip Hongkongi sõita - DELFI\nKaubandus-Tööstuskoda: Dalai-laama Eesti visiidi tõttu ei saa Ansip Hongkongi sõita\nEesti peaminister Andrus Ansip pidi Eesti Kaubandus-Tööstuskoja andmetel novembri alguses sõitma visiidile Vietnami ja Hongkongi. Ootamatult aga muudeti ühte sihtkohta ning Hongkongi asemel külastab peaminister hoopis Singapuri. Eesti Kaubandus-Tööstuskoja andmetel tuleb põhjust otsida dalai-laama Eesti visiidis.\nSeoses dalai-laama visiidiga Eestisse on peaministri visiidi teine sihtriik Hongkongi asemel Singapur, teavitas Eesti Kaubandus-Tööstuskoda oma liikmeid.\nPeaministri visiit Vietnami ja Singapuri toimub 2.-9. november 2011.\nKa põllumajandusminister pidi Hiina visiidist loobuma\nAugustis Eestit külastanud dalai-laama mitteametlikud kohtumised nii mõnegi Eesti poliitikuga on pannud Hiina võimud Eesti suhtes karistusmeetmeid rakendama. Septembri alguses tühistati juba varem kokku lepitud põllumajandusminister Helir-Valdor Seederi ametlik Hiina visiit.\nSeeder rääkis Delfile, et Hiina visiit oli ministeeriumil planeeritud juba tükk aega ja algselt pidi üldsegi toimuma möödunud aastal Expo raames, kuid lükkus kiirete aegade tõttu edasi.\nSeedri sõnul oli kõik kokku lepitud ja kooskõlastatud, kuid siis sai ministeerium e teate, et poliitilisel tasemel kohtumised seoses intsidendiga augusti keskel Tallinnas jäetakse ära ja minister ei ole teretulnud. Minister nimetas Hiina otsust vastureaktsiooniks dalai-laama külaskäigule.\nVälisminister Urmas Paet on kinnitanud "Aktuaalsele kaamerale", et augustis Tallinnas toimunud poliitikute kõrgetasemelised kohtumised dalai-laamaga on Eesti ja Hiina kahepoolseid suhteid negatiivselt mõjutanud.\nTeiste seas kohtus Tiibeti vaimne liider dalai-laama Tenzin Gyatso president Toomas Hendrik Ilvese ja kaitseminister Mart Laariga, kes asendas tol ajal puhkusel viibinud peaminister Andrus Ansipit.\nMihkelson: Hiina võimalused Eesti mõjutamiseks on suured\n"Olukorrast riigis": dalai-laama külaskäik sulandus 20. augusti pidustustega\nMart Laar kirjutas dalai-laamale raamatu\nDalai-laama lahkus Eestist\nVIDEOD: Dalai-laama ei usu, et maailmalõpp lähipäevil tuleb


Nädala Alkeemik. MICK PEDAJA: ihaleme soojale maale, aga see "soe maa" on meis kõigis endis - Alkeemia\nMick PedajaFoto: Krõõt Tarkmeel\nMick Pedaja looming on segu ambient’ist, akustilisest folgist ja new age’ist, kus loodushääled kohtuvad elektrooniliste rütmide, hõljuvate kõlamaastike ja helimustritega. Muusiku sõnul on tema muusika inspireeritud eelkõige inimestest tema ümber, loodusest, tunnetest ja olemisest üleüldse. Mick Pedaja esitleb oma debüütalbumit "Hingake / Breathe" sel kolmapäeval Tallinnas ja laupäeval Tartus.\nKui kaua sa juba muusika kütkes oled olnud? Kuidas sinust üldse muusik sai?\nMuusika kütkes olen olnud juba väiksest peale. Täpselt ei mäleta, kust pisik sisse tuli. Ilmselt lasteaiast või esimestelt Terminaatori kontsertidelt. Sõbraga mängisime rõdul bändi. Panime kõlarid põhja, asetasime toolid, astusime lavale, harjad kätte ja möll sai alata. Käisin Kehtna Põhikoolis kui ka Kehtna Kunstide koolis olevates koorides. Mingi aeg hakkas huvitama kitarr.\nAlguses käisin küll muusikakoolis, kuid noodiõppimisega olin küllaltki laisk. Tundsin, et see ei ole peamine, et muusikat tunda ja seda luua. Edasi sai Raplas Thea Paluoja käe all õpitud kooris, nii soololaulu kui ka vokaalansamblis. Samal ajal tegime kahe sõbraga pehmopunkbändi. Psühho Looder oli bändi nimi. Muusika, mida tol ajal kuulasin, oli suhteliselt raju. Mida aastad edasi, seda rohkem hakkas mind huvitama pehmem muusika, ilusad harmooniad ja erinevad võimalused luua. Pikalt istusin kitarri taga. Erinevad soundid, helid, hääled tuli alles hiljuti, umbes 5-6 aastat tagasi, kui sõbra Uku Kübaraga looma hakkasime.\nMilles seisneb sinu jaoks muusika võluvägi?\nMuusika ongi omaette võluvägi. Ta on üks osa minust ja seda ei vahetaks mitte millegi muuga välja. Ilma muusikata väga pikalt ei suuda olla. Muusikaga saab muuta. Temaga saab edasi anda emotsioone, tundeid, kogemusi, mida massimürast kätte ei saa. Iseasi on see, kas lasta ta ligi või mitte. Muusika sünnib mitmeid erinevaid teid pidi: kitarril, sündil, linnahelidest, loodushelidest jne. Inspiratsiooni jagub ja liigub mitmeid kanaleid pidi. Mulle meeldib õhtune ja öine salapärane vaib.\nMe kõik olime lummatud sinu loost "Seis", millega sa Eesti Laulult eestimaalaste südametesse jõudsid. Nüüd ilmus sul just uus album "Hingake / Breathe", kus ka seesama lugu peal. See on sinu täispikk debüütalbum - milline see on? Nii olemuslikult kui kõlaliselt?\nUus plaat "Hingake / Breathe" on põhimõtteliselt tõlge minu elu viimasest paarist aastast. Leiab täiesti akustilist, täiesti elektroonilist kui ka nendest mõlemast põimitud lugusid. Lood on pooleks eesti ja ka inglise keeles. Plaati aitasid mudida mitmed Eesti muusikud. Põhisüüdlased ja head sõbrad Raul Ojamaa ja Kostja Tsõbulevski - nemad produtseerisid. Marten Kuningas aitas seada sõnu, Mari Jürjens lisas imelist vokaali ning Kristjan Kallas vastutas perkussiooni poole pealt.\nKas kolmapäeva õhtul oled Kumu laval albumi esitluskontserdil üksi või kes veel sinuga laval on?\n23. novembril Kumus tuleb üks üllatus. Ülejäänud aja olen laval üksi koos kitarri, sünteka ja arvutiga.\nSa joonistad ka mandalaid - miks? Mida see sulle annab?\nMandlalaid joonistan samuti õhtuti, nagu ka loon muusikat. Millegipärast meeldib nii. Mandalate joonistamine on minu teine kirg peale muusika. Samuti mulle meeldib ka pildistada, eriti looduses. Mandalad on minu jaoks väga rahustavad, ilmselt sellepärast ka neid joonistan. Igakord on mandalal erinev energia, suunatud kellelegi, millelegi. Olen teinud varem kontserti koos ühe kirjanikust kunstnikuga Raplas Loomeruumis. Tema nimi on Hele Sits. Ta tegi lilleõitest mandalat ja mina tegin samal ajal muusikat. See oli väga tore kogemus ja ühine koostöö, kindlasti teeme tulevikus veel midagi koos.\nKuidas veel end laed? Mis toidab sinu vaimu ja kosutab hinge?\nViimasel ajal olen rohkem jooksus olnud. Kuna ajan enda asju ise, siis on hea õhtuti lõõgastuda ja tõesti mitte midagi teha. Kuigi seda on raske reaalselt teha. Alati leiab midagi, millega nokitseda. Tavaliselt kui juhe jookseb kokku, siis põgeneme koos Angeelia ja Isabellaga metsa. Jalutamine ja muusika kuulamine on ühed mõnusamaid tegevused.\nAlatasa me maadleme mingite murede, konfliktide, probleemidega igapäevaelus. Päris mitu korda on maailm kokku jooksnud, nagu meil kõigil. Pääsetee välja nõuab tööd. Mõnel rohkem, mõnel vähem. Kui olen lahendanud mõne probleemi, siis loomulikult tuleb uus peale ja hakkab jälle pihta. Samas naudin elu, naudin kasvamist ja selles olemist.\nMa ei tee aasta aega tööd sellepärast, et minna talvel kaheks nädalalaks soojale maale ja tagasitulles saada aru, et tegelikult ei nautinudki seda niiväga ja millegagi ikka rahul ei ole. "Soe maa" on meis kõigis endis. Ma tean, et lihtne on olla filosoof ja jagada tarkust, samal ajal ise maadeldes raskustega, kuid alati ei pea olema nii raske kõik. Asju saab teha armastusega, jagades ja mitte jääda üksi.\nNaudi seda praegust, mis on su ümber. Isegi, kui kõik on halvasti, siis tegelikult nii halvasti ei ole. Me võime tunda kõiki tundeid - viha, armastust, kurbust, headust, soojust. Võime tunda kõike, mis puudutab meid, inimolendeid. Ei pea sahtlisse laduma ja elu lõpus avastama, et oleks saanud paremini. Sõber Felix ütles mulle kunagi, et on kaks varianti: "Are we here to drive or survive?" ("Kas me oleme siin selleks, et sõita või ellu jääda?" - toim.) . See lause paneb mind alati tegutsema, siis, kui tunnen, et laviin on seljataga ja üks suusk on alt ära tulnud.\nMind teevad õnnelikuks pisiasjad ning ka samuti suured. Ärkan hommikul üles, teen silmad lahti ... Pooleldi unenäos, pooleldi reaalsuses, helgivad vastu armastatu silmad ja vaatavad sind kõige armastavama pilguga vastu. See teebki mind õnnelikuks.\nMinu elumõte - järgi sisetunnet, järgi valgust. Plaadi esimene lugu "Follow the light".\nMick Pedajaga ajas juttu Ingrid Peek\nMick Pedaja debüütalbumi "Hingake / Breathe" esitluskontserdid toimuvad sel kolmapäeval, 23. novembril kell 19 Tallinnas KUMUs ja laupäeval, 26. novembril kell 19 Tartus Eesti Rahva Muuseumis. Uuri lisa facebookist.\nKuula Mick Pedaja muusikat soundcloudis ja youtubes ning jälgi teda facebookis ja instagramis.\nVaata ja kuula tema uue plaadi pealt lugu "Valgeks // To the Light"


Rodendronite invasioon: "Shock waves" (1977)\nKuulus suure austajateringiga natsizombide film. IMDb's väidavad mõned, et neil ei möödu päevagi ilma seda vaatamata. Põhiliselt kiidetakse mõjusat atmosfääri. Mulle ka meeldisid need lummavalt kummituslikud allveesõdurid. Soundtrack samuti väga hea. Muidu aga lihtsalt normaalne survival-horror. Mind pole kunagi see suutnud eriti köita. Mõtlema hakates on see ikkagi huvitav oma vastuolulisuses. Kõigile on need teemaarendused ja tegelased tuttavad, sest nad korduvad igas filmis. Ettearvatavus ärritab, vahest tahaks lausa tegelaste peale karjuda, et miks nad teevad kogu aeg ühtesid ja samu vigu, mida ei juhtuks päriselt ühegi loogiliselt mõtleva inimesega. Ja kui film on läbi, siis avastadki, et närvid on täiesti pingul. Selline huvitav äraspidine pinge kruttimine.\n"Shock waves"is ka see vana tuttav tegelasgrupp. Paar aktiivsema hoiakuga noormeest, üks süütu olemisega neiu (muidugi ainus ellujääja), arg shovinistlik abielumees ja tema otsustusvõimetu naine. Rabelemist ja hüsteerilist kisa on seevastu vähem kui tavaliselt, muusika abil muutub uimasus kuidagi palavikuliseks ja tontlikuks. On palju soises metsas sumpamist. Õnneks toimub see päevavalguses, mis on suureks plussiks. Pimedas rägastikus koperdavate inimeste jälgimine on võimatult tüütu .\nSeltskond purjetab väikelaevaga tundmatus piirkonnas ja ööpimeduses toimub kokkupõrge salapärase kummituslaevaga. Päästepaatidega jõutakse üksikule saarele, kus on keset dzunglit lagunev hotell. Hotellis varjab end vana natsiohvitser. Selgub kummituslaeva hirmus saladus. Ohvitser jutustab SS-laste geneetilistest eksperimentidest ja nn. Toten Korpf üksustest, kuhu kuulusid üliinimlike võimetega sõdurid, kes saadeti lahingusse kõige kriitilisemates olukordades. Viimase tüdruku pääsemine filmi lõpus läheb kahtlaselt kergesti. Kuna film algab tema leidmisega avamerelt, lõppeb haiglapalatis ja enne õuduste algust mainitakse meremeeste ebausklike hirmujutte, siis võib tõesti tekkida mõte (nagu ma ühest kommentaarist lugesin), et see kõik toimus vaid tema ettekujutuses.\nSurmakorpuslaste käitumine on ka traditsiooniliste Romero zombidega võrreldes peaaegu vastupidine. Nad ei tuigerda sihitult ringi ega himusta inimliha. Oma distsiplineerituses ja sihikindluses on nad pigem robotid kui zombid. Nende eksistentsi ainus mõte on tappa ja nad teevad seda kiretult ilma liigse energiakuluta. Siin ei ole soolikate väljarebimisi ega muid tüüpilisi shokistseene. Kõik muidugi surevad järgemööda aga kiiresti ja ilma erilise tseremooniata. Kui kedagi tappa pole, siis lamavad kannatlikult merepõhjas. Päris haavamatud nad siiski pole. Õiget nippi teades on neid äärmiselt lihtne kõrvaldada.\nSee kummituslaev näeb tõesti sheff välja. Huvitavalt roostetanud, nagu mingi hiiglasliku mereeluka mädanev korjus, ribid külje pealt paistmas. Ja ega see pole niisama, tegu on ikka päris vrakiga, laeva nimi oli "SS Sapona", asub kuskil Bahamas Bimini saare läheduses ja seda võib iga huviline vaatama minna. Kuuldavasti on sukeldujate hulgas väga populaarne atraktsioon.\nPostitaja: edasi kell 04:53\nSeda filmi olen juba pikka aea silmanurgast nillinud. Seni pole veel kuskilt näha saanud. Tuleb ikka vist mingi odav saasta-dvd ära tellida ühel päeval.\nei tea, mul enamus filme nagu seegi kõige levinumatelt lahtistelt torrentsaitidelt otsitud\n14. mai 2008 10:50\nhmm. ma kah torrentist sain. eile öösel vaatasin. ma ei tea, ehk ootasin siinse kokkuvõtte läbilugenuna midagi paremat. a samas - õhustik oli hea ja need sõdurid nägid ägedad välja küll. kokkuvõtteks julgen öelda, et õhtu sai sisutatud, aga teist korda vist ei viitsiks vaadata.\n15. juuni 2008 15:04


Ajalugu – alkymer.lt\nALKYMER on Rootsi farmaatsiatootja Natumin Pharma üks kuulsamaid tooteid. Haimaksaõlil on väga pikk, huvitav ja ainulaadne lugu. Pole täpseid andmeid haimaksaõli kasutamise algusaja kohta, kuid teda on traditsioonilises meditsiinis kasutatud sajandeid. On teada, et karmides tingimustes töötanud Viikingid ja Skandinaavia kalamehed hindasid haimaksaõli kõrgelt ning tõid seda kaugetelt reisidelt kaasa.\nHaiõli immuunsust tugevdavad omadused olid hästi teada 1950. aastatel Stockholmi Lastehaiglas töötanud arstil Astrida Brohuldil. Ta muretses väga leukeemiat põdevate laste korduvate infektsioonide pärast, mis tulenesid nende valgevereliblede arvu vähesusest. Ta otsis uusi võimalusi, kuidas aidata väikestel patsientidel haigustega võidelda.\nUmbes samal ajal leiti, et megaloblastaneemia patsiente (haigus, mis mõjutab vere punaliblesid), saab edukalt ravida töötlemata maksaga. Avastati, et maksas olev B12-vitamiin on tõhus positiivne tegur. Dr. A.Brohult otsustas uurida vereloomeelundis luuüdi olevaid toimeaineid. Peale mitu aastat kestnud uuringuid leiti, et luuüdi kõige olulisemaks toimeainerühmaks on alküülglütseroolid. Veres on neil positiivne mõju nii valgetele verelibledele kui ka vereliistakutele. Dr. A. Brohult tõestas Stockholmi Karolinska haigla kiiritusravi osakonnas alküülglütserooli kasulikkust. Alles hilisemates uuringutes ta leidis, et alküülglütseroolide kontsentratsioon on kõige suurem haimaksaõlil. Koostöös kolleegidega puhastati haimaksaõli ning arendati toode, mida me täna teame ALKYMERina.\n© 2016 Alkymer


Hiina Gold Pigment tarnijad ja tootjad - LingBao\nVirvendama kuldne Mica pulber\nVirvendama Gold Mica pulber on kuldkollane, külluslikult nii värviline kui India suvi, kuna sügis metsas elav kollane kuma. Intensiivne värv mängida ulatub tugev särav kollane, hiilgav kuld, õrn orange, et peen lõhnas messing valkjas virvendama. Eelis: ●Low Heavy metal...Rohkem\n24K kuldne pigment\n24K kuldne pigment See seeria Kuldne värv lööb hingetõmbe hetke, kui päike peegeldub kogu linnas ja muudab keskkonda säravaks, suurepäraseks kuldseks. Seda tehes muutub toon peaaegu puhtaks. Kuldne sära, samuti metallist kergelt rohekas...Rohkem\nEelis: ●Low raskmetallide sisaldus ●High värvi küllastus ●Fast ja lihtne dispersioon ●Free proovide ja kuupäeva leht saadaval ●100% värvi järjepidevus ●Red kuld, rohekas kuldne, kollane kuld ●SGS ja FDA heakskiidu ●Free proovid toote üksikasjad: probleemid ja lahendused :...Rohkem\nKuldne läige pärlid koosnevad vilgu helbed, titaandioksiid ja raudoksiid. Kui paksus ja osakaal kate kihid on erinevad, kuvatakse eri kulla läige. Mica pulber jäme suurusega Näita elurõõm ja särav kuldne läige peenem suurusega pigmendid anda välja...Rohkem\nMe oleme pühendunud pakkudes kõik ringi-või kasutamisega teenus, mis aitab kaasa erakordne oma äri: lihtne kujundada meie valmis, ainulaadne kombinatsioon ja värvi mõju rakendub kate plastist või tinti. Tehniline tugi on meil pakkuda erialast nõu kuld...Rohkem\nGold mõju Mica Pigment\nLingbao Gold Sparkle Pearl Pigment anda lai kuldne värv mängida ulatub tugev särav kollane, hiilgav kuld, õrn orange, et peen lõhnas messing valkjas virvendama. Erista Sparkle kuldne välimus saab luua muljetavaldav optiliste efektide ja tee valmis tooted paistavad silma...Rohkem\nOleme üks suurim kulla pigment tootjate ja tarnijate Hiinas, ISO9001, ISO14000, Reach ja SGS sertifitseeritud. Tere tulemast impordi gold pigment konkurentsivõimelise hinnaga siin koos meiega.


Viljandi näitlejatudengid mängivad Pipi-lugu lustiga, kuid puudutavad ka sügavamaid teemasid.\nKarolin Jürise Pipil on pipilikult säravad silmad ja vapper süda. Foto: Alan Proosa\nOlen sel aastal avastanud, et lastelavastuste puhul on peale väikese kaaslase teatrielamuse huvitav jälgida sedagi, kas lapsi on peetud täisväärtuslikuks publikuks. Kas neile lavalugusid luues pannakse mängu täielik teatriimede varaait? Lastest publik on tunduvalt meeletundlikum kui täiskasvanud, seega on peale loo kvaliteedi oluline mängida materjali ja visuaalidega. Suure rõõmuga nägin, et klassikalise Pipi jõulude loo juurde on loodud individuaalne, selgesti eristuv ning meeldejääv, minimalistlik ja väga ilus visuaalkunst (Kärt Petser). See paitab väikest vaatajat meeleliselt ja loob õhustiku, kus on lihtne tegelastele kaasa elada.


Ilm järvel - purjelaud.ee\nTäpseimaks ilma jälgimiseks kasuta Meteoblue kodulehte (vajuta nupule "vaata ilma"). Seal on näha detailselt ilma (tuult, temperatuuri, sademeid) kellaaegade kaupa ning 7 päeva ette.\nNB! Jälgi ühikuid. Meteoblue lehel antakse automaatselt km/h ühikud, mida saate seadetest muuta.\nIlma puhul jälgi:\nideaalne tuulekiirus algaja jaoks on 2-6 m/s või siis 7,2-21,6 km/h\ntemperatuur oleks vähemalt +16°C\nhooti esinevad sademed ei ole takistuseks\nKerge tuul on tuul, mille tugevus on 1,6–3,4 m/s. Selle tugevusega tuult on tunda näol: puude ja põõsaste lehed sahisevad ja värisevad, tuulelipp hakkab liikuma. Lipp lehvib kergelt. Kui tuul on üle 2 m/s saab juba harjutada purjetamist.\nNõrk tuul on tuul, mille tugevus 3,4–5,4 m/s. Selle tugevusega tuule korral kerge lipp lehvib tuules, suits on peaaegu horisontaalne, puulehed ja väikesed oksad võnguvad. Meres või järves on tuntav lainetus. Ideaalne tuul algajale ja/või harjutamiseks.\nMõõdukas tuul on tuul, mille tugevus 5,5–7,9 m/s. Selle tugevusega tuule korral tõmbub kerge lipp tuules sirgu. Puuladvad painduvad, keskmised oksad liiguvad. Tolm ja lahtised paberilehed hakkavad lendlema. Ilmuvad mõned “jänesed”. Olenevalt tuule iseloomust võib jääda see liiga keerukaks algajale, kuid vahest võib tuul puhuda nii, et ka algaja saab hakkama. Sobilikus selgub olles ise järve ääres.\nÜsna tugev tuul on tuul, mille on 8,0–10,7 m/s. Selle tugevusega tuult on käe peal tunda. Suured lipud lipendavad. Peened puud õõtsuvad, nõrgad tüved ja keskmise suurusega oksad liiguvad. Tekivad valged vahuharjad. Sobilik tuul kogenud purjetajale. Üsna tugeva tuule korral ei lase me ühtegi algajat vette.\nTugev tuul on tuul, mille tugevus on 10,8–13,8 m/s. Selle tugevusega tuule mõjul undavad peened traadid, õõtsuvad jämedad puuoksad. Vihmavarju kasutada on raske. Tühjad plastmassist vedelikunõud kukuvad ümber. Kõik laineharjad on vahused, veepinnal on rohkesti vahtu. Laineharjadelt pritsib vett. Ka kogenud purjetaja peaks põhjalikult analüüsima oma oskusi enne vette minekut.\nTuule kiiruse mõõtmiseks kasutatakse anemomeetreid.


TOOMAS ALATALU, 14. märts 2018\nPutini võidus pole kahtlust. Ent kas tema üleolek teistest tuleb ikka nii suur? Tasub meenutada 2012. aastal toimunud presidendivalimiste tulemusi: Putin 63,6%, Gennadi Zjuganov (kompartei juht, praegu Grudinini valimiskampaania juht) 17,2%, Mihhail Prohhorov (taltsaks osutunud ärimees, kelles algul nähti opositsiooniliidrit) 8,1%, Žirinovski 6,2%, Sergei Mironov (võimu satelliitpartei Spravedlivaja Rossija juht) 3,8%.\nMõistagi tuleb kohe lisada, et kuus aastat tagasi oli Putin võimupartei Jedinaja Rossija kandidaat. Sedapuhku on ta omaalgatuslik kandidaat, ent kuna nii Jedinaja kui ka Spravedlivaja Rossija, mitmest väiksemast parteist rääkimata, on teda ametlikult toetanud, siis peaks tema toetusprotsent nüüd loogiliselt olema suurem kui 2012.\nSamas näitasid septembris 2017 toimunud regionaalsed ja kohalikud valimised järsku tagasiminekut venemaalaste valimisaktiivsuses – ehkki üleriigiliseks keskmiseks anti 46%, oli see Peterburis napilt üle 20% ja Moskvas 39%. Selge see, et valiti sootuks teistsuguse vastutusega isikuid, ent kus on tagatis, et valijad on sedapuhku aktiivsemad? Neid mõjutanud tegurid ja kampaaniad on 7 kuud hiljem ju samad!\nPole raske näha, et just see probleem – valijate valimiskastide juurde toomine – on vaat et peamine, millega võim Venemaal praegu tegeleb. Selleks ponnistatakse isegi välismaal – esmakordselt Venemaa valimiste ajaloos on valimispunktid avatud mitte ainult Venemaa saatkondades ja konsulaatides välismaal; sedapuhku on nad avatud ka populaarsetes turismikohtades Goas, Phuketis, Sousse’is, Hurghadas ja mujal. Rääkimata esmakordsetest eelhääletamise võimalustest nii kodus kui ka välismaal. Eks ikka selleks, et nii kõrget osalust kui ka kõrget Putini toetusprotsenti kätte saada.\nKuidas erinevad sootsiumid valimiste ajal käituvad, on raske prognoosida. Pealegi on olemas „must hobune“ – kompartei poolt pakutud üllatuskandidaat, kes selekteeriti välja 77 pretendendi hulgast. Selleks osutus kõneosav miljonär ja parteitu sovhoosidirektor Pavel Grudinin, kellest on saanud ka käimaläinud valimiskampaania suurim patustaja ja säärasena tähelepanutõmbaja. Nimelt on tema välismaal asuv vara ja kuld iga nädalaga kasvanud, ehkki see kõik pidanuks kõigile teada olema veel eelmise aasta lõpul. Klassikaline vene oligarh, kes hoiab oma raha välismaal ja ka kelle pere elab otsapidi välismaal! Venemaa põhilised telekanalid (just nemad, aga mitte näiteks sotsiaalmeedia, mõjutavad peamiselt Venemaa valijaid) on Grudininit varade varjamise eest päevast päeva kritiseerinud. Sama teevad ka keskvalimiskomisjoni liikmed, kes vihjavad, ent jätavad Grudinini rajalt maha võtmata!\nSellest kahesest käitumisest tuleb järeldada, et Kremlgi võib pidada Grudininit Putini pearivaaliks. Tõenäoliselt tehakse seda Grudinini toetuse suurendamiseks – kui meenutada Zjuganovi ja Prohhorovi toetusi 2012. aasta valimiskampaanias, siis võiks neid n.ö. ühendav Grudinin ju koguda üle 20% häältest. Sel juhul on lihtne kuulutada: Venemaal on olemas reaalne opositsioon, sest viiendik häältest on ikkagi midagi muud kui alla selle, ja pealegi kommunisti poolt saadu. Grudinin seda aga pole!\nVõib julgelt öelda, et kui keegi Venemaa valimiskampaanias Putinile üldse teeneid tegi ja teeb, siis on selleks võimutruu kompartei, kes talle nii hea vastaskandidaadi leidis. Teatud mõttes on see teene teene vastu, sest 2016. aastal valitud Riigiduumas kehtib esimest korda demokraatia eriprintsiip – ehkki Jedinaja Rossija ja kolme n.ö. opositsiooni jääva partei suhe on 343:107, kuulub viimastele samapalju duumakomisjonide esimeeste kohti kui Jedinaja Rossija’le. (Lääne parlamentides kehtib selles reeglina proportsionaalsuse printsiip).\nPutini valimisvõidu peaküpsetajaks on mõistagi ta ise. Karismaatiline ja otsusekindel liider, Venemaa vägevusse uskuv visionäär, kes pärast mõningast ettevalmistusaega tegi 2007. aasta Müncheni julgeolekukonverentsil teatavaks Venemaa soovi võtta sisse teistega võrdne koht maailma-asjade üle otsustajate kitsas ringis. Sealtpeale on ta ka asju selles suunas liigutanud, paraku jõupoliitika abil, mis paratamatult tähendas kehtiva rahvusvahelise õiguskorra rikkumist. Seda pealegi Euroopas, kui mainida sõjakäike Gruusias ja Ukrainas.\nNagu teada, tõi see kaasa Venemaa välispoliitilise isoleerimise ja Venemaa-vastased sanktsioonid. 2015. aastal võttis kaotama mitte harjunud ja taganemise välistanud Kreml ette sõjakäigu Süürias. Toetamaks oma liitlast, keda Lääs üritas kukutada äärmusislamistide nn. kalifaadi vägedega.\nSanktsioonide ning Süürias üksi toimetamise ja kaotusi kandmise poliitikale lisandus 2016. aastal Venemaa sportlaste eemalejätmine algul Rio de Janeiro, seejärel ka järgmistest olümpiamängudest riikliku dopingu tõttu. 2017. aasta tõi juurde süüdistused Venemaa sekkumises USA valimiskampaaniasse. Viimast on krutitud niisuguse põhjalikkusega, et eelmise nädala lõpul pidas Putin NBC-le antud intervjuus targemaks kosta, et 13 süüdistatavat Vene kodanikku võisid seda teha omal algatusel, ja Venemaa oma kodanikke teisele riigile – nagu USA-gi oma kodanikke – välja ei anna.\nRaske öelda, kui palju see uus tõdemus Venemaa valijaid mõjutab – neile on neli aastat selgitatud, et käib lihtsalt järjekordne massiivne Venemaa-vastane kampaania vältimaks tema tugevaks muutumist. Kujunenud olukorras on Kreml manööverdanud maksimaalselt – suhete jahenemist läänes on kompenseeritud nende aktiviseerimisega idas ja lõunas (Aasia, Aafrika, Ladina-Ameerika). Ekspordi kadumine on suures osas asendunud oma toodangu suurenemisega jne.\nEt kõikidel ümbertegemistel on ka hind, ongi riigi normaalne areng ja välissuhtlus takerdunud. Pole juhus, et oma suures valimiskõnes 1. märtsil alustas Putin tõdemusest, et 2000. aastal ehk siis, kui ta võimule tõusis, elas Venemaal 42 miljonit allpool vaesuspiiri; praegu olla neid inimesi 20 miljonit, kuid nende olukord saavat parandatud kuue aastaga. Järgnesid konkreetsed lubadused miinimumpalga tõstmiseks, demograafilise olukorra parandamiseks. Venemaast saavat aastaks 2030 riik, kus elatakse vanemaks kui 80 aastat; Venemaa muudetakse üheks maailma viiest tööstuslikult enimarenenud riigist jne.\nÜhesõnaga – Putin ei karda ühelt poolt tõtt tunnistada ja teiselt poolt ulmelisi lubadusi jagada. Teab sedagi, et võib rahumeeli tõdeda „me ei ähvarda kedagi; me ei kavatse mitte kellelegi kallale minna, mitte midagi mitte kelleltki relvade ähvardusel ära võtta – meil endil on kõik olemas“, sest nii on ju kogu aeg räägitud.\nPutini valimiskõne oli üles ehitatud tagasivaatena kogu tema ametiaegade jooksul (2000–2018) kordasaadetule. Seda eelmiste aegadega võrreldes, ning kuna teod ja saavutused on olemas, siis valija neile ka reageerib. Mõistes hästi, et hetkel pole kedagi teist, kes sama poliitikat võiks jätkata. Putini võimuajale veel kuue aasta lisamine annab suisa häiriva kogusumma, ent samas on mujal maailmas käimas niisugune virvarr, et lihtlabane stabiilsus võib tunduda sellest etem. Mis sest, et ülemused varastavad ja lõugade kasutamisega tuleb ettevaatlik olla.\nStabiilsus on alati sobinud säärase suurriigi kodanikele, kes eelistavad paigal püsida, ehk siis pole veel haaratud rahutusest pidevalt liikuda elu paremustamise nimel. Küll aga võib kindel olla selles, et Venemaa tuleviku uue määratlemise protsess algab kohe pärast presidendivalimisi ja viiakse lõpule aastatel 2018–2024.\nLoe kommentaare (120)


Armastus on kodus: Minevikust lahti laskmine\nPostitaja: Nele kell 02:48\nAnonüümne 4. veebruar 2016 07:02\nAga siiski on hea hetke keeruliste olude üleelamiseks siirduda vahest mineviku rohelistele aasadele - kus oli vähem muresid ja rohkem rõõme.\nTeiseks, kuidas muidu õppida ennast tundma kui mitte analüüsides takkajärgi toimunut? Ja vältida rehasid ning valesid liigutusi mis igapäevaselt suhetes nii kerged ette tulema on.\nMõnel läheb see õppimine iseenesest, teistel vaimse pingutusena. Aga minevikus käimine on igal juhul kasulik.\nNele 1. märts 2016 06:31\nVali see, mis toob Sulle rahu ja kerguse. Ja kui tunned, et soovid oma valikut muuta, siis võid ka seda teha. Kõik valikud on Sinu.\nVõib juhtuda, et mineviku rohelistel aasadel viibides, jääd sinna kinni, paned kogu oma energia ja jõu minevikku, selle asemel, et leida imet ja rõõmu praeguses hetkes, kus võib ollagi väga raske, aga siiski mõni ime :) Või siis panna oma energia ilusate unistuste või tegutsemise kujul sellise tuleviku loomisesse, nagu tahaksid.\nVõib õppida, teha vajalikud järeldused ja lahti lasta. Mis toob Sulle rahu? Analüüsida või siis võtta vastu oma õppimine, anda andeks ja armastada.


Karu | MTÜ "Looja"\n1955.a. sügis. Juba septembri lõpus puistas ilmataat pisut lund. Kuna lumi tuli sulale maale, kadus sealt sama kiiresti. Kui tuligi. Ka meie maamutt jõudis mullakuhilad lumele lükata, mis omakorda vanarahva ütluste järgi pidi tähendama, et lumi ei jää maha.\nTulin sõjaväest, mis kestis ei vähem ega rohkem kui 3,5 aastat. Enne sõjaväge töötasin Rakvere Tööstuskombinaadi Kulina Jahu- ja Saeveskis. Loomulikult läksin sinna tööle tagasi, et säilitada pidev tööstaaz. Pealegi oli kodust käimine mugav – veerand tundi jaldsi käimist ja olidki tööl. Saeveskis.\nKombinaat oli ostnud raielangi Roela Metskonnast Roostava vahtkonna territootiumile, kvartal 112 lageraie teostamiseks. Mulle tehti ettepanek minna metsatööle. Seal pidavat korralikult teenima. Sõjaväest tulnul raha tarvis ja nagu maapoisil ikka ka tervis hea.\nEga ma vastu polnudki. Paariliseks sai Kunder Mäe. Olime eelnevalt koos töötanud, teadsime ja tundsime metsi, oskasime sae ja kirvega töötada. Tundsime ka metsa, oli ju kv 112 üks põhilisemaid Roostava vahtkonna põlismetstest, kus kevaditi mängis metsis ja leiti varju aastatel 1939- 41, karmidel sõjapäevil.\nMõlemad Kunderiga sitked poisid ja pika rubla tahtmist täis, olimegi 1.okt hommikul metsas. Tööriistadeks, nagu metsatööks ikka kahemehe saag, rahvakeeli saag „sulle- mulle“, kaks kirvest, minul 4,5 naelane, teisel kirvel puudus kaalu tähis, aga küllap sama raske oli.\nKodunt metsa raielangile oli oma 6 km maad. Esimesel päeval läksime jalgsi, sest lund polnud. Nn Soone siht, mida mööda tuli minna, kandis ainult jalameest ja ratsahobust.\nLootsime, et küllap külmetab, tuleb lumi. Ema oli kolhoosi tallimees, küllap laenab meile hobust. Samas lootsime, et emal on kasutada ametihobune nagu tänapäeval ametiauto.\nJuba eemalt oli märgata metsavahi vormiriietes meest, kes tõusis istumast kvartaliposti mullavallilt, kus kuuseokstest istumisalus oli korralikult laotud. Metsavaht Kaarel Kirsipuu oleks meid nagu oodanud. Seda ta nimelt tegi, olgugi, et meie teadsime, kus meie metsatükk asus.\nEks ta ootaski, oli ju meie esimene tööpäev. Metsavaht Kaarel, noored kutsusid teda Roostava vanaks. Vana Eesti aegse koolituse ja kasvatusega mees oli alati vormiriietes, korrektne ja täpne. Põgus tervitus nagu vanadele tuttavatele kohane. Olime ju palju kordi jahiõigust valge jänese jahiks tema vahtkonnast nõutamas käinud.\nKirsipuu võttis oma ametimapist raieloa koopia, võrdles seda meie omaga. Ilma meilt midagi küsimata kirjutas oma tindipliiatsiga raieloa ülemisele servale: „Seoses emakaru talvitamisega teile eraldatud raielangi tuulemurru poolsele poolele, peatan raietööd kevadeni või kui karu lahkub pesast!“ Allkiri Kirsipuu.\nSee oli tolleaegse metsavahi õigus. Ilma metsavahi teadmata ei langenud metsas ükski puu, ei väljunud metsast ükski puu ega palgikoorem.\nMetsavaht oli metsa ja metsa lindude- loomade kaitsja!


SUUR KOKKUVÕTE! Tammeka U19 ja U21 Eesti meistrivõistlustel – Meeste-, naiste- ja noortejalgpall | Tartu JK Tammeka\nJalgpallikool Tammeka 15. november 2017 SUUR KOKKUVÕTE! Tammeka U19 ja U21 Eesti meistrivõistlustel2017-11-15T09:58:16+00:00 NOORTE JALGPALL, TAMMEKA U21\nSelle kuu alguses lõppesid tänavused Eesti meistrivõistlused ka meeste liigades. Kui kõrg- ehk Premium liigas mängivast Tammeka meeskonnast on palju räägitud, siis järjepidevuse mõttes on sama oluline ka meie U21 ja U19 meeskondade tegevus. Tammeka järelkasvumeeskondade hooajast räägivad peatreenerid Indrek Koser ja Marti Pähn. Muide, meeskondade selle hooaja ühine tähtsündmus on, et me pidasime kodumänge oma kodus – Sepa Jalgpallikeskuses!\nU19 - Indrek Koser\nU21 - Marti Pähn\nTammeka U19. FOTO: Tõnu Stoltsen\nHooajast räägib meeskonna peatreener Indrek Koser: “JK Tammeka U19 meeskonna jaoks oli see esimene aasta kolmandas liigas, mullu mängisime veel neljandas liigas.\nKahe hooaja vahel toimus meeskonnas palju muudatusi, kui mitmed vanemad mängijad lahkusid ja juurde tulid noorteklassist Tammeka 2000. aastal sündinud poisid. III liiga osutus meie jaoks täpselt parajaks väljakutseks, kus üheski mängus midagi kerget ei olnud. Kõvasti harjumist võttis meeste vastu mängimine. Mängijad pidid muutuma kannatlikumaks ja pidid arvestama, et iga nende eksimus karistatakse vanemate ja kogenumate vastaste poolt ära. Hooaja lõpetasime 5. kohal, saades 12 võitu ja 10 kaotust.\nSellel aastal olid peamised õppimiskohad just täiskasvanute klassis hakkama saamine, kus pidi taktikaliselt olema kavalam ja mäng ei olnud enam niivõrd kõrge tempoga kui noorteklassides. Samuti sai mängijatele selgeks üleminekuteolukordade tähtsus mängus, kuna nendes olid kogenud vastased väga osavad.\nIII liiga lõunapiirkonna tänavune tabel\nHeameel oli näha treenerina, et hooaja edenedes suutsime muutuda kannatlikumaks ja taktikaliselt targemaks. Seetõttu läksime ka iga mänguga järjest paremaks. Kindlasti oli see noorte jaoks väga huvitav ja õpetlik aasta, kuidas täiskavanute vastu hakkama saada.\nEsile tõstaks meeskonnast ka vanemate mängijate panust, kes olid noortele oma kogemusega igati toeks.\nPeatreener Marti Pähn: Tammeka U21 lõpetas Esiliiga B tänavuse hooaja kuuenda kohaga. Meeskond teenis liigas 14 võitu, 7 viiki ning 15 kaotust, teenides liigahooajal kokku 49 punkti. Kuigi kuues koht tabelis näitab, et olime hooaja lõppedes liiga keskmikud, siis hooaeg tervikuna oli meie jaoks kindlasti keerulisem, samas ka väga õpetlik. Suur osa tänavusest tuumikust kandis sellist koormust ning vastutust meeskonnas esmakordselt, olles varasemalt kandnud pigem vastutust nii noorte- kui ka madalamates liigades. Saime sel aasta palju õpetlikke kogemusi, mida ei saa mujal kui meestejalgpallis.\nKindlasti seda, et jalgpallis meeste seas läbi löömiseks ning õnnestumiseks on vaja palju rohkemat kui vaid oskust mängida jalgpalli – näiteks võitluslikkust, julgust ja tahet võtta vastutus, kannatlikkust ja ka distsipliini.\nEesti tugevuselt kolmanda liiga ehk Esiliiga B tänavune tabel\nKuna tegu on järelkasvumeeskonnaga, siis eriliselt hea meel oli alati iga mängija üle, kes pääseb kas treenima Tammeka esindusmeeskonnaga, mängu nimekirja või teenib ka Eesti kõrgliigas mänguminuteid. Selliseid mehi oli Tammeka U21 meeskonnas läbi hooaja omajagu ning loodan ka järgmisel aastal näha järjest uusi nägusid, kes kõva tööga teeninud ära debüüdi Tammeka esinduses!\nMeenutame: 2017. hooaja eelvaade (SUUR ÜLEVAADE: Tammeka U21 ja U17 meeskonnad Eesti meistrivõistlustel) ja VAHEKOKKUVÕTE: Tammeka U21, U19 ja U17 võistkonnad meistrivõistlustel.\n« VIDEO: Naiskonna mängija Reti ootab 6-8 aastaseid tüdrukuid trenni!\nTammeka tänab endist kommertsjuhti »


Postitatud: 09 Sept, 2012 1:07\nei nood närisid anashad , see tegi olemise huvitavaks\nPostitatud: 09 Sept, 2012 1:34\nTahaks veel teada, et kas see oli kogu NA armees levinud ja praeguses Vene armees.\nSee jama kestab edasi, suvel Bologojes käies nägin neid kloune. Nägid vällja nii idiootlikud et ei viitsinud isegi pildistada mite.\nPostitatud: 09 Sept, 2012 4:43\ntegelikult on sellel kõigel isegi oma mõte olemas.\nteate ju küll paabulinde? isastel on jubeuhked sabad. mis selle mõte on? evolutsioonilisest seisukohast paistab pealiskaudsel vaatlusel, et mõte on ümmargune null. aga ei! sellise sabaga annab isaslind emasele edasi sõnumi: "vaata, kui uhke saba mul on! see tähendab, et ma pean olema väga äge ja tugev sest mul on aega ellujäämise kõrvalt seda hooldada. ja ükski konkurent pole seda ka puruks rebinud!"\nkui järele mõelda, siis ega inimene oma riietusharjumustelt paabulinnust ei erinegi. ikka on see ägedam, kellel "on ellujäämise kõrvalt rohkem pappi üle jäänud, et endale uhkemaid hilpe osta" ja...mis seal parata - tõsi ta ju on...ehkki tänapäeval on raske esmavaatlusel täpselt kindlaks teha, kas uhke hilp on ostetud uuest peast ja oma teenitud raha eest ja kas see üleüldse ehtne on.\nsõjaväes on asi sama. igasugu nuudlitel lihtsalt pole isakeste teenindamise kõrvalt aega omale uhkeid sabasid meisterdada. see on aga selge märk sellest, et tegu on hierarhias madalama kategooria tegelasega. lisaks näitab see muidugi ka, et indiviidil on ressursse või suhteid sõjaväes defitsiitse kraami hankimiseks. või keelatud kraami varjamiseks. need kõik on sotsiaalselt tegelikult tarvilikud oskused/omadused.\nPostitatud: 09 Sept, 2012 19:41\nKui nüüd peenise juurde tagasi tulla, siis see operatsioon ei kandnud nimetust "peenise suurendamine", kus naha alla hambaharja varrest tehtud kuulid pandi, vaid "šaarikute" panek. Vangidelt, õigemini blatnoidelt ülevõetud tegevus. Selle operatsiooni läbiviimine väheste teadmistega võis lõppeda sellega , et võidi need kuulid koos ihuliikmega amputeerida.\nKurat, pisar tuleb silma, kui mõtled , et peaks naiste moodi asjal käima hakkama.\nPostitatud: 09 Sept, 2012 22:02\nja olidki shaarikud , tsurkad üldiselt üle 1 neid ei julgenud panna sest tekkis jama\nmuidugi kas see 1 ka mingit erilist effekti andis selles võib kahelda\naga jutt nendega käis tegelikult nii\n(tsurka viilib kurilkas oma shaarikut )\nmina - eeee, sto za huinju tam dratsis ?\ntsurka- eti shaariki\nmina - zatsem etu delejes\ntsurka - eto vstavjat v zalupu tsobo zensino tashit budut\ntsurka - eto bizdataja vesh , u nas v kishlake vse takije imejut , davai tebe toze delajem\nmina - nu idi nahhui so svoimi sharikami, lutse mandavoski ishi\naga sellised totakad nad olid ja arvasid kui neil sharikud siis kohe naise jooksevad\nja enne deblisse äraminekut lasid kishlakist perevoodi saata , selle eest ostsid pissarilt starsii serzandi või starsinaa auaste piletisse\nja enne olid muidugi dembelskii kostjuumid ja tsomadannid , paginitel olid ostetus auasted peal , selga tõmbasid selle alles väeosa müüri taga , tegelikult olid rjadovoid\npissar pani hea papi tasku , 200 ruublit kord\nPostitatud: 09 Sept, 2012 23:36\nesialgu võib pisar silma tulla küll aga näiteks uroloogid seda soovitavadki - isegi täiesti korras ja amputeerimata tilliga. miks? säästab eesnääret. uuringud väidavad, et meeste eesnäärmejamad keskeas ongi osalt meeste moodi pissimisest põhjustatud. ja kui sul on valida, kas poetada paar pisarat naiste moodi potil istumise pärast või hiljem kaka-augu kaudu eesnäärmest nõelbiopsiate võtmise ja sellele tõenäoliselt järgneva TURP'i (maakeeli: eesnäärme eemaldamine kusejuha kaudu - võin ka veel täpsemalt seletada kui soovid ) pärast, siis ma arvan, et sa unustaks püsti pissimise väga ruttu\nPostitatud: 11 Sept, 2012 13:07\nPostitatud: 11 Sept, 2012 15:31\nEeeh.. kas saaksite lühitõlke teha palun?\nPostitatud: 11 Sept, 2012 17:40\nÜlevalpidamise reeglid tantsuõhtutel.\nTantsuõhtutele peavad töötajad tulema kerges riietuses ja jalatsitega, töö- ja spordiriietega tantsimine on keelatud. Moonutatud viisil tantsimine on keelatud. Tantsijad peavad tantsu esitama õieti, täpselt ja ühtviisi hästi nii parema kui vasaku jalaga. Naisterahvas omab õigust viisakas vormis väljendada rahulolematust meesterahva poolt ettenähtud kolmesentimeetrilise distantsi rikkumise üle ja nõudma selle kohta viisakas vormis seletust. Suitsetada ja naerda võib vaid selleks spetsiaalselt ettenähtud kohtades...\nPostitatud: 11 Sept, 2012 19:36\nLemetile tänu kiire ja asjaliku tõlke eest...aga ma pealkirja vähemalt tõlgiks:\nTantsuõhtul käitumise EESKIRI\nMinu arust on teatud kroonulikkuse nüansi vahe...minu mäletamist mööda vähemalt 80-tel tõlgitigi 'pravila' alati 'eeskirjana'...kusjuures, kui oli hea tõlkija, siis oligi arvesse võetud grammatilise arvu erinevust - 'pravila' vn k-s mitmuses, 'eeskiri' eesti k-s alati ainsuses...ja kui oligi toortõlge 'eeskirjad', siis erialakirjanduses (Keel ja Kirjandus, Sirp ja Vasar vms) sai sellele viidata...kas ka "päevalehtedes" selline märkus läbi oleks läinud, seda oskab ehk mõni selle-aegne sealse elu-oluga kokkupuutunu meenutada?\nPostitatud: 11 Sept, 2012 21:12\nTõesti tänud tõlke eest. See viimane lause on eriti tuim. Kas hingata üldse võis või olid selle kohta ka reeglid.\nPostitatud: 11 Sept, 2012 22:07\nhingata oli soovitatav läbi gaasimaski või leebemal variandil vatimarlisideme\nKOMI Autonoonme Vabariik\nPostitatud: 07 Veebr, 2013 1:59


EESTIMAA PÄEVIK - ESTONIAN BLOG: HALLITAVAD MUUSEUMID\nJube mõelda, kui elu majast kaob. Päris maaelus kaobki elu majadest kohutava kiirusega. Eile, sõites veidi ringi, oli kurb näha sissevajanud katusega maju. Aga kas on pääseteed, kui oskame midagi teha, hiljem aga ei suuda seda hooldada!?\nMuidugi ei tule majja ühtki elanikku kui elamiseks pole raha! Ja kui oskame raha anda vaid koduigatsuseks kottide viisi, aga ei saa inimväärset elu oma, Eestimaal elavatele inimestele, tagatud...\nMis juhtuks kui praegu ERM-i ripakile jäänud raha jaotada pikaajaliseks eksisteerimise tagamiseks küladesse? Sinna, kus on vaja taastada elu, mitte näidata külastajatele hallitust ja hääbuvat elu!? Või suurendada koduigatsuse tasu, et ehk tulebki keegi koju tagasi ja tahaks maale elama minna?\nPostitaja: EESTIMAA BLOGI kell 08:50


Ave uskus terve elu, et leegitsevad tulemärgid jäävad tema näkku igaveseks! - Uudised.tv3.ee\n12:48 16. jaanuar 2019\nPraegu on õppinud Ave oma tulemärkidega elama, kuid tugevaks kasvamise teekond oli tema jaoks väga raske. Ta kasvas koduse lapsena väikeses kohas ja seetõttu oli kooli minnes teiste reaktsiooniga kokkupuutumine tema jaoks täielik šokk. „Hakkasid norimised, oli kordi, kus nutuga koju jooksin... hüüdnimed tekkisid: lehmake, lapiline. Jooksin selle peale tavaliselt koju, aga järgmine päev pidin ju jälle minema. Mingil hetkel ma enam ei püüdnudki kuskile keskkonda sisse sulanduda,” meenutab Ave.\nLondon lubas Amazonase vihmametsade taastamiseks 10 miljonit naela